text:
PUTRA : ABDUL ROHMAN Kota Cirebon, AHMAD MUHAEMIN Kab. Purwakarta, AMIR GUNAWAN Kab. Indramayu, ANIP HANAFIAH Kab. Ciamis, ANTON AEBDUSALAM Kota Tasikmalaya, ARIS ABDILLAH Kota Cimahi, ASEP ARI MULYANA SUTEJA Kab. Bandung Barat, ASEP MUHAEMIN AL-ANSHARI Kab. Tasikmalaya, ASEP SOFYAN Kab. Majalengka, DANI MULYANA Kab. Majalengka, DAYIN FAUZI Kab. Tasikmalaya, DEBBY DESWANTO Kab. Bekasi, DEDE FAUZI Kota Tasikmalaya, DEDE SUTISNA Kab. Cianjur, DEDEN KUSTIAWAN SETIABUDI Kab. Cianjur, DION NUGRAHA ALI Kab. Cirebon, EDI SUPRIYADI Kab. Majalengka, FADJRIN ABDILLAH Kab. Indramayu, FAKHRI HUSEINI Kab. Cirebon, FIRDAUS MAOLIA ROMADONA Kab. Tasikmalaya, FIRMAN NURHAKIM Kab. Ciamis, FIRMAN WIDYAWAN Kota Cirebon, GERDI AKBAR ILLAHI Kab. Bandung, HARI MUKTI Kota Bogor, HIDAYAT NUR WAHID Kab. Bogor, HILMAN NUDDIN Kab. Tasikmalaya, HILMAN ZAKI MUBAROK Kab. Ciamis, HILMI FIRMANSYAH Kab. Ciamis, ISMA SULTHON Kab. Sukabumi, JAMALUDIN Kab. Sukabumi, JUNAEDI HABIBILAH Kab. Sukabumi, LILIK JALALUDIN Kab. Majalengka, MOCH. ABDURRAHMAN Kab. Cirebon, MOCHAMMAD ILHAM ABDUL FURQON Kab. Bandung Barat, MUHAMAD MIFTAHUDIN Kab. Sukabumi, MUHAMAD VICKY WICITA Kab. Ciamis, MUHAMMAD RYAN SETIYADI Kab. Bandung, MUHAMMAD YUNUS Kab. Bandung Barat, NANANG ROIS ADNAN Kab. Majalengka, NARA PRABA WARDAYA Kab. Cianjur, NURYADI KUSUMA WARDANI Kab. Sukabumi, RADEN DIMAS RANU TRYOGA Kab. Ciamis, REZA NUGRAHA HAMDIANA Kab. Purwakarta, RHEZA KURNIAWAN Kota Depok, RIJAL FAUZAN Kota Bogor, RUDI ROSIDIN Kab. Garut, SANDI BUDIAWAN Kab. Garut, SOHIBUL TAUFIK Kab. Garut, SYARIF IBROHIM Kab. Cirebon, WAWAN SETIAWAN Kab. Garut, WIRA LESMANA Kab. Bogor, YANDI PERMADI Kab. Ciamis, ZENAL MUTAQIN Kab. Sukabumi,
PUTRI : ANUN BIDL MAKMUNAH Kota Tasikmalaya, ERIYANTI PRATIWI Kab. Indramayu, HALIMAH Kab. Majalengka, LAESA NURIAH Kota Bandung, LANGEN TUNJUNGSARI Kota Bogor, LISNAWATI MUTIA Kab. Subang, LULU’ NISRINA Kab. Cirebon, MILA SYAFAAH Kab. Tasikmalaya, NURAENI Kab. Sumedang, NADYA LARASATI Kota Bandung, NOVIANTI Kab. Garut, R. SITI ROBIAH Kab. Bogor, RESTU RAHAYU APANDI Kab. Sukabumi, TEMU NINGSIH Kab. Ciamis, WINDA YULIANA Kota Sukabumi, YULIA CITRA YOLANDA Kab. Bandung Barat.
ANGKATAN XV MELANJUTKAN PENDIDIKAN
ANGKATAN XV BEKERJA


c: text/html

text:
Dina raraga ngamumule eksistensi Paguyuban Barudak Sunda (PBS) di Yogyakarta, kukitu na PBS ngalaksanakeun kerjasama-kerjasama sareng instansi-instasi atanapi universitas-universitas nu aya diwewengkon DI. Yogyakarta, kangge masihan inpormasi ka sakumna wargi-wargi / barudak sunda nu peryogi kana inpormasi ngenaan Yogyakarta.
diantawis kerjasama nu nuju dilakonan nyaeta, PBS kerjasam sareng Universitas Muhammadiyah Yogyakarta (UMY) dina perkawis masihan inpormasi ngenaan UMY diantawisna perkawis “penerimaan mahasiswa baru UMY”.
kukituna ka wargi-wargi Paguyuban Barudak Sunda (PBS) nu aya di Yogyakarta atanapi di daerah sejenna, wirehna PBS tiasa dijantenkeun bahan referensi kangge lebet ka salah sahiji Universitas kasohor di Yogyakarta.

robotstxt: allowed

filter: keep


text:
Bhineka Tunggal Ika teh lambang nagara Republik Indonesia. Eta lambang hartosna “rupa-rupa tapi hiji “, ngandung hartos yen Indonesia diwangun ku rupa-rupa sukubangsa, kabudayaan, katut nusa, tapi sakumna sapuk ngahiji jadi bangsa Indonesia pikeun ngudag hiji cita-cita nasional nya eta masyarakat adil jeung ma’mur.
Salasahiji anggota bangsa Indonesia nya eta sukubangsa Sunda anu miboga kabudayaan jeung lemah cai sorangan, wujudna mangrupa kabudayaan Sunda jeung Tanah Sunda atawa Tatar Sunda. Kecap Sunda anu ngandung harti wewengkon atawa daerah mimiti kacatet dina prasasti (Prasasti Juru Pangambat) taun 458 Saka (536 Masehi). Anu pasti pisan Sunda sabage nagara (karajaan) kacatet dina prasasti Sanghiyang Tapak taun 952 Saka (1030 Masehi). Dina ieu prasasti disebutkeun sababaraha kali yen Sri Jayabhupati ngaku sabage raja Sunda. Tanah Sunda perenahna di beulah kulon hiji pulo anu ayeuna jenenganana Pulo Jawa. Ku kituna eta wewengkon disebut oge Jawa Kulon. Ceuk urang Walanda mah West Java. Sacara formal istilah West Java digunakeun ti mimiti taun 1925, nalika pamarentah kolonial ngadegkeun pamarentah daerah anu statusna otonom sarta make ngaran Provincie West Java. Ti mimiti zaman Republik Indonesia (1945) eta ngaran propinsi anu make basa Walanda teh diganti ku basa Indonesia jadi Propinsi Jawa Barat.
Sangkan jaga henteu nimbulkeun salah paham atawa ngabingungkeun, pedaran ngeunaan sajarah Sunda dibagi dua. Kahiji, medar harti sajarah jeung gambaran sajarah Sunda nurutkeun kabudayaan Sunda. Kadua, medar sajarah Sunda dumasar hasil panalungtikan elmu sajarah. Soalna, harti sajarah sacara tradisi dina hirup kumbuh urang Sunda mangsa katukang geuning beda atawa aya bedana jeung harti sajarah dumasar elmu sajarah ayeuna. Sacara tradisi harti sajarah ceuk urang Sunda teu bina ti legenda atawa mitologi, nyaritakeun kahirupan manusa di ieu dunya, tapi bari dipacampurkeun hirup kumbuhna jeung kahirupan mahluk gaib kayaning jin, arwah luluhur, sato kajajaden. Apan sajarah nurutkeun elmu sajarah mah kudu nyaritakeun kahirupan manusa di ieu dunya anu sajalantrahna, bisa dibuktikeun manusa-manusana kungsi hirup di ieu dunya tur kahirupanana enya-enya kungsi kajadian. Atuh dina nyaritakeunana kudu kaharti ku akal (rasional), marele (sistematis), jeung runut runtuyan waktuna (kronologis).
Dina ieu kasempetan pedaran sajarah Sunda diwatesanan ku sajarah Sunda periode Karajaan Sunda jeung Karajaan Galuh anu ngawengku waktu kurang leuwih 9 abad ti mimiti ahir abad ka-7 nepi ka ahir abad ka-16 Masehi.
I. SAJARAH SUNDA JEROEUN KABUDAYAAN SUNDA
Dumasar titinggal tinulis anu mangrupa prasasti jeung naskah, dina abad wewelasan urang Sunda geus katembong gede kasadaran sajarahna. Sababaraha prasasti anu dikaluarkeun ku raja Sunda disebutna sakakala. Eta istilah ngandung harti pangeling-ngeling; pangeling-ngeling ka mangsa katukang. Jadi, prasasti sakakala hartina prasasti anu dikaluarkeun atawa eusina pikeun mieling hiji hal (kajadian, kaayaan) anu geus kalakonan. Beda jeung prasasti piteket, nya eta prasasti anu dikaluarkeun pikeun mutuskeun hiji hal atawa anu eusina kaputusan raja ngeunaan hiji hal. Eusi prasasti sakakala nyaritakeun kajadian atawa kaayaan mangsa katukang, ari prasasti piteket ngembarkeun hal anu kajadian harita. Kukituna prasasti sakakala leuwih eces nembongkeun kasadaran sajarahna tibatan prasasti piteket, sok sanajan duanana oge ngandung ajen dokumen historis. Prasasti Batutulis anu aya di kota Bogor ayeuna bisa dijadikeun conto prasasti sakakala. Ieu prasasti anu ditulis make basa Sunda (kuna) dikaluarkeun ku Prabu Surawisesa (raja Sunda nu marentah taun 1521-1535) taun 1533 pikeun mieling ramana, Sri Baduga Maharaja (raja Sunda nu marentah taun 1482-1521), anu pupus 12 taun kalangkung (1521) bari sakalian ngayakeun upacara srada, nya eta upacara pikeun nyampurnakeun arwah luluhur. Dina ieu prasasti dicaritakeun ngeunaan gelar Sri Baduga Maharaja anu sababaraha kali gentos luyu sareng kalungguhanana, luluhur Sri Baduga, jeung hasil garapanana. Unina awal eta prasasti kieu. “Wan na pun. Iti sakakala Prebu Ratu purane pun. …” (Mugi-mugi salamet. Ieu tanda mieling haturan Prebu Ratu almarhum. …). Conto prasasti piteket nya eta prasasti Sanghiyang Tapak anu dikaluarkeun ku Sri Jayabhupati, raja Sunda taun 1030-1042. Ieu prasasti ngabewarakeun kaputusan Sri Jayabhupati ngeunaan wates daerah kabuyutan (daerah kaagamaan) Sanghiyang Tapak, larangan ngaganggu eta daerah kabuyutan, larangan ngala lauk di walungan nu aya di eta daerah, jeung ancaman hukuman ka sing saha anu ngalanggar larangan-larangan kasebut.
Luhurna kasadaran sajarah urang Sunda harita katembong oge tina amanat Rakeyan Darmasiksa, raja Sunda taun 1175-1297, ka putra-putuna, jembarna ka sakumna urang Sunda sapandeurieunana. Eta amanat kaunggel dina naskah Amanat Galunggung anu ditulis dina daun lontar make aksara jeung basa Sunda (kuna). Unina kieu.
“Hana nguni hana mangke, tan hana nguni tan hana mangke.
Aya ma beuheula aya tu ayeuna, hanteu ma beuheula hanteu tu ayeuna.
Hana tunggak hana watang, tan hana tunggak tan hana watang.
Hana ma tunggulna aya tu catangna.”
(Aya bareto aya jaga, lamun teu aya bareto moal aya jaga.
Aya baheula aya ayeuna, lamun teu aya baheula moal aya ayeuna.
Aya iteuk aya dahan, lamun teu aya iteuk moal aya dahan.
Lamun aya tunggul tangtu aya urut tangkalna.)
Hiji cecekelan hirup manusa anu sifatna historis, ngandung tilu dimensi sajarah: mangsa katukang, mangsa ayeuna, jeung mangsa nu bakal datang. Yen dina ngalakonan hirup alam ayeuna perlu nyoreang jeung ngaca ka alam tukang sarta seukeut deuleu jeung teteg hate dina nyanghareupan alam nu bakal kasorang. Sabab, saur Ayatrohaedi oge, sajarah teh nya eta tapak lacak nu kasorang, cecekelan urang leumpang, enggoning ngudag tujuan.
Atuh babaran sajarah anu luyu jeung eta kasadaran sajarah aya contona, seperti babaran sajarah nu aya dina naskah Bujangga Manik (disusun memeh taun 1511) jeung naskah Carita Parahiyangan (disusun teu lila ti saruntagna Karajaan Sunda). Bujangga Manik nyaritakeun pangalaman pangarangna (Prabu Jaya Pakuan) nalika ngalalana ngurilingan Pulo Jawa jeung Bali. Sacara ringkes Carita Parahiyangan nyaritakeun sajarah Karajaan Sunda jeung Karajaan Galuh ti mimiti ngadeg nepi ka runtagna. Raja-raja Sunda jeung Galuh ditataan saurang-saurang bari disebutkeun lilana nyekel pamarentahan.
Hanjakal pisan kasadaran sajarah jeung cara nyusun sajarah kitu teh henteu lana, da sabadana mah sajarah teh dihartikeunana meh sarua jeung legenda, malah sarua jeung mitologi. Atuh carita-carita sajarahna oge disusun dumasar eta harti nepi ka eusina pacampur antara sajarah jeung legenda atawa mitologi. Tegesna, sajarah meh taya bedana jeung dongeng. Gambaran sajarah kitu teh babakuna lamun nyaritakeun zaman Karajaan Sunda, Karajaan Galuh, jeung sumebarna Islam di Tanah Sunda. Katembong pisan saruntagna Karajaan Sunda jeung Karajaan Galuh urang Sunda ngagungkeun eta dua karajaan. Zaman harita dianggapna, malah dipercaya, sabage zaman ideal urang Sunda. Katelahna zaman harita teh zaman subur ma’mur loh jinawi, rea ketan rea keton, tata tengtrem kerta raharja. Tapi ngagungkeunana ku carita anu sifatna legendaris atawa mitologis boh dina wangunan tradisi lisan boh dina wangunan tradisi tulisan. Tradisi lisan ngawujudna dina carita pantun, carita legenda hiji tempat, kapercayaan sabubuhan masyarakat, saperti carita pantun Mundinglaya di Kusumah, Ciung Wanara, Lutung Kasarung, legenda leuweung Sancang, kapercayaan kana maung kajajaden anu asalna rayat Pajajaran. Tradisi tulisan ngawujud dina naskah, saperti Babad Pajajaran, Carios Prabu Siliwangi, Wawacan Kean Santang, Sajarah Banten, Carita Dalem Pasehan. Mundinglaya di Kusumah, putera raja Pajajaran, bisa ngapung nyaba ka langit padahal henteu jangjangan sarta bisa ngelehkeun mahluk gaib raksasa (Jonggrang Kalapetung) ku kakuatan gaib. Ciung Wanara keur mangsa orokna dipalidkeun ka walungan, terus nyangsang dina badodon (alat paranti ngala lauk) Aki Balangantrang, tapi henteu kua-kieu, salamet. Guruminda, putera (dewa) Sunan Ambu, ti kaindraan turun ka dunya bari nyamar jadi lutung (Lutung Kasarung) sangkan patepung jeung putera mahkota, Purbasari. Ku kakuatan gaib Guruminda bisa ngayakeun karaton nu singsarwa endah jeung ngabendung walungan masing-masing dina waktu ukur sapeuting. Kean Santang, putera raja Pajajaran Prabu Siliwangi, bisa napak rancang dina beungeut cai laut nyebrang nepi ka tanah Arab. Di Arab Kean Santang tepang sareng Bagenda Ali, oge Nabi Muhammad. Kean Santang lebet Islam, alatan eleh jajaten teu mampuh nyabut iteuk Bagenda Ali anu ditanclebkeun kana taneuh. Sunan Burung Baok, putera Prabu Siliwangi, bisa nerus bumi ti Pakuan (Bogor) ka Suci (Garut) bulak-balik.
Harti jeung gambaran sajarah kitu teh di kalangan tertentu masyarakat Sunda masih keneh lumangsung nepi ka ayeuna. Nepi ka taun 1984 hiji tokoh Sunda di Bandung sok ngadatangkeun roh Prabu Siliwangi anu ngajirim dina awak anak buahna. Sacara teu sadar eta anak buahna nembangkeun kidung anu pikasediheun bari gerak-gerikna siga maung. Dina hiji pajumuhan ilmiah sim kuring kungsi medar sababaraha urang raja Sunda anu hengker tur goreng adat jeung laku-lampahna nepi ka ngabalukarkeun karajaan jadi nyirorot kakuatanana, malah ahirna mah runtag samasakali (1579). Teu lila ti harita muncul komentar-komentar anu sifatna emosional ti sababaraha tokoh Sunda. Aranjeunna nganaha-naha sarta henteu nampi eta pedaran kalawan alesan anu teu jelas. Ringkesna mah, aranjeunna henteu suka raja Sunda digogoreng kitu. Padahal pedaran sim kuring dumasar kana informasi tina naskah Carita Parahiyangan anu disusun ku pangarang warga keneh Karajaan Sunda. Minangkana mah eta pangarang manghanjakalkeun ka raja-raja Sunda anu talajakna kitu.
Harti jeung gambaran sajarah Sunda saperti dipedar di luhur teh mimiti muncul dina awal abad ka-18 sanggeus kabudayaan Jawa asup ka jero kabudayaan Sunda. Asupna kabudayaan Jawa ka Tanah Sunda di mimitian ku asupna kakawasaan Kasultanan Mataram ka Priangan (1625) jeung ka Cirebon (1650). Saenyana dina ahir abad ka-17 nepi ka awal abad ka-18 masih aya keneh tulisan sajarah (historiografi) anu sifatna historis dihasilkeun di Tatar Sunda, nya eta ti Cirebon jeung ti Banten anu geus ngajanggelek jadi karajaan Islam (kasultanan). Bisa jadi eta tulisan sajarah teh, di sagigireun masih keneh aya pangaruh alam pikiran zaman samemehna, oge dipangaruhan ku konsep sajarah nurutkeun paham Islam. Asupna kabudayaan Islam ka Tatar Sunda dimimitian ku kagiatan buniaga jeung mukimna para sodagar Islam di palabuan-palabuan Karajaan Sunda. Eta kaum muslimin ditangtayungan ku Kasultanan Demak (1475-1546). Tapi sanggeus kakawasaan di Tanah Sunda aya dina cangkingan pamarentah kolonial Walanda (ti wangkid 1800) harti jeung gambaran sajarah anu miboga sifat legendaris/mitologis teh beuki ngandelan tur nerekab ka meh sakumna masarakat Sunda. Sigana mah eta teh perlambang kaayaan sabenerna yen urang Sunda geus teu boga kakawasaan deui di lemah caina, anu nyampak ngan kakawasaan nu aya di awang-awang atawa dina lamunan. Pikeun ngabeberah hate nya digambarkeun yen urang Sunda bisa hirup kumbuh pacampur jeung mahluk gaib, malah bisa ngelehkeun maranehanana.
Aya dua masalah anu sajalan tur pikatajieun upama dibahas dina raraga ieu pedaran. Kahiji, masalah Pajajaran sabage jenengan karajaan. Kadua, masalah identitas Prabu Siliwangi. Dina meh sakumna tradisi tulis jeung tradisi lisan anu disusun sabada asupna pangaruh kabudayaan Jawa jeung kakawasaan Walanda, karajaan di Tanah Sunda samemeh asupna Islam make jenengan Pajajaran. Eta tradisi miboga sifat jeung ajen sastra. Padahal dina sumber-sumber sajarah mah (prasasti, naskah primer, beja ti mancanagara) di Tanah Sunda teu aya nagara anu jenenganana Pajajaran. Istilah Pajajaran atawa lengkepna Pakuan Pajajaran dina eta sumber sajarah dipake pikeun nyebut jenengan puseur dayeuh, lain ngaran nagara. Ari jenengan nagarana mah nya eta Sunda, Karajaan Sunda.
Timbulna Pajajaran jadi jenengan nagara, bisa jadi ngaliwatan proses luyu jeung perjalanan sajarahna. Ti taun 1579 Karajaan Sunda taya wujudna deui, sabab geus runtag. Nu masih aya keneh wujudna iwal ti titinggalna (prasasti, arca, batu tahta, benteng, jalan, makam, tatangkalan, tradisi lisan) nu dumuk di patilasan puseur dayeuh karajaan. Eta titinggal kasaksian keneh ku urang Walanda nu datang ka eta tempat taun 1687, 1690, 1703, 1704, jeung 1709. Sababaraha titinggal kasebut masih bisa disaksikeun keneh nepi ka kiwari. Bisa kaharti lamun zaman harita jenengan puseur dayeuh Pakuan Pajajaran mindeng disebut-sebut. Ahirna fungsi istilah Pakuan Pajajaran jadi robah. Anu tadina sacara gembleng sabage jenengan puseur dayeuh, saterusna pecah jadi dua. Pakuan pikeun jenengan puseur dayeuh sarta Pajajaran pikeun jenengan nagara. Memang istilah Pakuan Pajajaran asalna tina dua kecap anu miboga harti sewang-sewangan. Pakuan asalna tina kecap paku (ngaran sabangsaning tutuwuhan palm) atawa kecap akuwu (tempat padumukan raja), ditambah ahiran an atawa awalan pa jeung ahiran an anu nuduhkeun harti katerangan tempat; tempat anu loba tangkal pakuna atawa tempat padumukan raja. Pajajaran asalna tina kecap jajar, ditambah awalan pa jeung ahiran an anu nuduhkeun kaayaan tempat; kaayaan (tangkal paku atawa patempatan) nu ngajajar. Aya nu nafsirkeun Pakuan Pajajaran teh nuduhkeun loba tangkal paku anu ngajajar di sabudereun karaton atawa sabudereun puseur dayeuh. Aya oge tafsiran Pakuan Pajajaran teh nuduhkeun lima wangunan anu ngajajar di kompleks karaton. Dina Carita Parahiyangan eta lima wangunan karaton disebut jenenganana Sri Bima Punta Narayana Madura Suradipati.
Istilah Sunda sabage jenengan nagara kaluli-luli, lila-lila robah dipake jenengan wewengkon, penduduk, katut kabudayaanana, nya eta Tanah Sunda (oge Selat Sunda, Sunda Besar, Sunda Kecil, jeung Dataran Sunda), urang Sunda, jeung kabudayaan Sunda. Kituna mah memang aya kabiasaan di kalangan masarakat yen jenengan puseur dayeuh, malah jenengan karaton, sok dipake pikeun nyebut jenengan nagara, saperti Surosowan di Banten, Ngayogyakarta jeung Surakarta di Tanah Jawa.
Teu aya deui raja Pajajaran anu pangkamashurna iwal ti Prabu Siliwangi. Tegesna, Prabu Siliwangi teh raja Pajajaran anu taya tandingna. Waktu dimasalahkeun, naha Karajaan Pajajaran ngan boga hiji-hijina raja anu kamashur? Sacara tradisi jawabna teh, kusabab sadaya raja Pajajaran jenenganana Prabu Siliwangi. Kukituna aya Prabu Siliwangi kahiji, kadua, katilu, jeung saterusna, saperti oge raja Majapahit di Tanah Jawa, aya Prabu Brawijaya kahiji, kadua, katilu jeung saterusna. Samemeh jadi raja Pajajaran, Prabu Siliwangi ngalaman heula hirup prihatin kulantaran dipikangewa ku dulur terena. Memang anjeunna putra raja Pajajaran, nuju alit kakasihna Sang Pamanahrasa. Kasieunan mahkota karajaan ragrag ka Sang Pamanahrasa, anu memang hakna, dulur terena kungsi rek nandasa, tapi sacara gaib teu mempan. Saterusna Sang Pamanahrasa dibalur kulitna nepi ka rupana jadi hideung sarta dijual ka sudagar, tapi dijual deui ka raja daerah Sindangkasih nu perenahna di wewengkon Cirebon ayeuna. Kusabab laku lampahna hade tur loba kabisa, Sang Pamanahrasa dipulung minantu ku raja Sindangkasih, malah teu mangkuk lami diangkat jadi raja Sindangkasih ngagentos mertuana. Sanggeus identitasna kabuka sarta ku kamotekaran jeung kasantikaanana, ahirna Sang Pamanahrasa dijungjung lungguh raja Pajajaran. Ti harita jenenganana digentos jadi Prabu Siliwangi. Anjeunna kongas raja wijaksana, nyaah ka rayat, gede wawanen, loba akal tarekah, sareng sifatna adil palamarta. Cindekna, pribadi Prabu Siliwangi mangrupa tokoh manusa, pamingpin, sareng raja nu ideal. Eta anggapan, malah kapercayaan, hirup keneh di kalangan urang Sunda nepi ka kiwari.
Kiwari jenengan Karajaan Pajajaran jeung Prabu Siliwangi dipake pikeun ngajenenganan rupa-rupa hal, saperti lembaga pendidikan, jalan, majalah, organisasi. Basana teh ngalap berkah tina nanjungna Karajaan Pajajaran jeung seungitna Prabu Siliwangi sarta itung-itung ngalanggengkeun sajarah luluhur. Pajajaran diantarana dipake jenengan hiji universitas utama di Tanah Sunda, organisasi kasenian, jalan, majalah, teks lagu, jeung sajaba ti eta. Kitu deui siliwangi dipake jenengan kasatuan militer di Tanah Sunda, universitas, organisasi pamuda, bioskop, jalan, majalah/suratkabar, jeung sajaba ti eta.
Taun 1966 Moh. Amir Sutaarga ngumumkeun hasil panalungtikanana ngeunaan identitas Prabu Siliwangi ditilik tina jihad sajarah. Dumasar perbandingan rupa-rupa sumber boh anu miboga ajen sastra boh anu mibona ajen sajarah boh ajen sejenna anjeunna nyindekkeun yen Prabu Siliwangi sabage tokoh sastra identik sareng Sri Baduga Maharaja sabage tokoh sajarah. Eta tokoh teh luhung elmuna, loba hasil garapanana, gede wewesenna, sarta dipikaserab kapamingpinanana. Tapi nurutkeun Ayatrohaedi, tokoh sastra Prabu Siliwangi teh identik sareng tokoh sajarah Prabu Niskala Wastukancana, akina Sri Baduga Maharaja. Prabu Niskala Wastukancana (1371-1475) kongas wijaksana, nanjeurkeun hukum, hirup sederhana religius (satmata), sarta ngutamakeun kapentingan rayat. Pamiangan eta kacindekan dumasar kana katerangan naskah Sanghiyang Siksakandang Karesian yen taun 1518 jenengan Siliwangi geus jadi ngaran lalakon carita pantun. Kukituna mustahil raja anu nyangking kalungguhan keneh jenenganana parantos dianggo ngaran carita pantun anu sifatna sastra. Tapi deuih Ayatrohaedi henteu nolak kacindekan Moh. Amir Sutaarga. Saurna, bisa jadi duanana disinugrahan gelar Prabu Siliwangi ku rayatna, lantaran duanana raja agung tur populer. Saurna deui, jenengan Prabu Siliwangi asalna tina Prabu Wangi, gelar almarhum Prabu Maharaja, ramana Prabu Niskala Wastukancana, anu kawangikeun alatan gugur di Bubat (1357) nuju ngabela kahormatan nagara katut lemah caina.
Ahir Karajaan Sunda digambarkeun oge di jero kabudayaan Sunda. Gambaranana henteu negatif, lain aib, tapi sabage parobahan anu sifatna alamiah. Prabu Siliwangi keukeuh mageuhan agemanana (zaman heubeul), tapi henteu nyarek putrana (Walangsungsang, Rarasantang, Kean Santang) lebet Islam (zaman anyar). Prabu Siliwangi nutup lalakonna ku cara ngahiyang ka alam kalanggengan, putrana nguniang hudang nyieun sajarah anyar.
Kukituna, kaayaan urang Sunda katut lemahcaina dina mangsa Karajaan Pajajaran, nurutkeun kabudayaan Sunda mah mangrupa kaayaan ideal, mangsa Sunda jaya. Prabu Siliwangi digambarkeun sabage pahlawan kabudayaan Sunda. Timbulna gambaran kitu teh, jigana, kulantaran sabadana mangsa Karajaan Pajajaran, urang Sunda katut lemahcaina terus-terusan pinanggih jeung kaprihatinan, salilana aya dina kakawasaan deungeun (jati kasilih ku junti), tapi bari terus ngarep-ngarep tandangna deui Prabu Siliwangi kiwari sarta ngalaman deui zaman Pajajaran anyar. Dina sabagian teks lagu mah digambarkeun yen Prabu Siliwangi ngungun ningali ti alam kahiyangan kaayaan Tatar Sunda katut rayatna paburantak tur lara balangsak.
“Hasil meleng hasil ngimpleng, anjogna semet ngahuleng, Tatar Sunda paburantak, paburantak, rahayatna lara balangsak.
Beak taun beak windu, ngabandungan nyerangkeun ti kaanggangan, lampahna pra seuweu-siwi, Pajajaran.”
II. KARAJAAN SUNDA JEUNG KARAJAAN GALUH
1. Ngadegna Karajaan Kembar
Katompernakeun abad ka-7 Karajaan Tarumanaga anu ngadeg di Tatar Sunda ti mimiti awal abad ka-5 Masehi tinemu suda kakawasaan katut kakuatanana. Bisa jadi eta teh dilantarankeun ku eleh saingan di laut jeung Karajaan Sriwijaya ti wewengkon Sumatera Kidul. Tarumanagara anu puseur dayeuhna di basisir kaler (Sundapura?) di antara Jakarta-Bekasi kasieuhkeun pangupahjiwana jeung kaamananana ku mekarna Sriwijaya jadi nagara maritim di wewengkon Indonesia beulah kulon. Tapi pairing-iring jeung caremna Tarumanagara, di wewengkon pagunungan mitembeyan ngadeg dua karajaan anyar anu dingaranan Karajaan Sunda jeung Karajaan Galuh. Karajaan Sunda diadegkeun ku raja Tarusbawa, ari nu ngadegkeun Karajaan Galuh nya eta Wretikandayun. Duanana oge masih keneh sarerehan, tunggal teureuh Tarumanagara. Puseur dayeuh Karajaan Sunda nya eta Pakuan (kota Bogor ayeuna), perenahna di sisi walungan Ciliwung anu ngamuara di kota palabuan Kalapa (kota Jakarta ayeuna). Ari puseur dayeuh Karajaan Galuh kungsi aya dua tempat. Mimiti puseur dayeuhna di Bojong Galuh (wetaneun kota Ciamis kiwari), perenahna di antara tinemuna walungan Citanduy jeung walungan Cimuntur anu brasna ka Laut Kidul (Lautan Hindia ayeuna). Laju pindah ka Kawali (kalereun kota Ciamis) anu perenahna di tutugan Gunung Sawal. Wates alam wewengkon eta dua karajaan mangrupa walungan Citarum. Beulah kuloneun walungan Citarum mangrupa wewengkon Karajaan Sunda, kawetankeun wewengkon Karajaan Galuh. Wates alam wewengkon Karajaan Sunda beulah kaler, kulon, jeung kidul mangrupa laut, nya eta Laut Kaler (Laut Jawa ayeuna), Selat Sunda, jeung Laut Kidul. Ari wates beh kaler, wetan, jeung kidul Karajaan Galuh nya eta Laut Kaler, walungan Cipamali, jeung Laut Kidul. Beh wetan Karajaan Galuh tepung wates jeung Karajaan Majapahit anu puseur dayeuhna Trowulan (deukeut kota Mojokerto ayeuna), perenahna di sisi kali Brantas anu ngamuara di kota palabuan Surabaya ayeuna. Majapahit minangka karajaan urang Jawa (sukubangsa Jawa ayeuna).
Ieu dua karajaan disebut kembar, lantaran duanana lahir dina waktu anu meh bareng (akhir abad ka-7 Masehi) tur perenahna parerendeng. Di sagigireun eta, tali mimitran diantara duanana raket pisan boh dina kakulawargaan boh dina kanagaraan. Malah mindeng kajadian kakawasaan raja di hiji karajaan ngurung kakawasaan di karajaan nu hiji deui, boh kulantaran boga hak tina alatan pernikahan boh kulantaran boga hak tina alatan turunan (sagetih), saperti nalika pamarentahan raja Sanjaya (623-632), Rakeyan Darmasiksa (1175-1297), Perbu Niskala Wastukancana (1371-1475), Sri Baduga Maharaja (1482-1521). Sok sanajan kitu, sawaktu-waktu mah kajadian oge pagetreng diantara eta dua karajaan, kulantaran parebut kadudukan jeung beda pamadegan di antara para pamingpinna, tapi henteu ari nepi ka ngabalukarkeun bengkah duduluran katut peperangan rongkah mah. Keur urang luar Sunda mah ieu dua karajaan katelahna Karajaan Sunda bae.
2. Kahirupan Ekonomi
Pindahna puseur dayeuh karajaan ti basisir (Tarumanagara) ka pagunungan mawa dampak ka nagara katut rakyat Karajaan Galuh jeung Karajaan Sunda leuwih ngutamakeun kahirupan tatanen tibatan kagiatan buniaga. Harita tatanen urang Sunda anu ngabaku nya eta ngahuma, melak pare di huma, di lahan anu tuhur, lain di lahan baseuh (sawah). Tanah di Tatar Sunda memang lendo, bubuhan leuweung geledegan keneh, lapisan taneuh bagian luhur loba nu asalna tina lebu gunung api anu bitu, tingparentul gunung anu mindeng ngadatangkeun hujan nepi ka cai curcor, walungan ting raringkel di ditu di dieu. Kukituna teu wudu mucekil hasil tina tatanen teh. Lian ti nyukupan pikeun dahar sapopoe, paleuleuwih beasna dijual ka mancanagara. Hasil melak pedes oge, lolobana mah iangkeuneun ka mancanagara. Mangsa harita pedes, cengkeh, jeung pala anu disebut rempah-rempah jadi barang dagangan internasional anu dijual sacara tatalepa nepi ka Eropa.
Sasela-selaning ngahuma, loba patani anu sok moro sato ngarah daging, kulit, tanduk, jeung culana. Sato-sato anu sok diboro kayaning uncal, peucang, banteng, badak, jeung rea-rea deui. Di sagigireun eta, para patani migawe oge nyadap tangkal kawung pikeun diala lahangna. Lahang teh mangrupa cai anu kaluar tina langgari kawung, rasana amis matak seger kana badan. Tapi babakuna lahang jadi bahan pikeun nyieun gula, disebutna gula kawung. Hasil tina nyadap oge mokaha, bisa ngajual gula kawung ka para padagang boh padagang pribumi boh padagang ti mancanagara.
Ti jaman Tarumanagara basisir kaler jadi jalan dagang laut internasional anu nyambungkeun tata buniaga ti wewengkon Indonesia ka Asia Kidul, Asia Kulon, katut Asia Wetan. Barang dagangan anu laris mangsa harita nya eta emas, rempah-rempah, kaen, beas. Lila-lila mah di wewengkon ieu dua karajaan ngadeg sababaraha kota palabuan. Nurutkeun catetan Tome Pires, urang Portugis anu ngideran jaladri Indonesia taun 1513, aya 6 kota palabuan sapanjang basisir kaler wewengkon Karajaan Sunda, ngajajar ti kulon ka wetan nya eta Banten, Pontang, Cikande, Kalapa, Karawang, jeung Cimanuk. Kota palabuan Cirebon jeung Japura, ceuk Tome Pires, geus misah ti Karajaan Sunda.
Di jero karajaan aya sabaraha jalan anu nyambungkeun hiji daerah jeung daerah sejen, hiji kota jeung kota sejen. Diantarana jalan gede anu nyambungkeun puseur dayeuh Pakuan jeung puseur dayeuh Galuh ngaliwatan jalan kaler jeung jalan kidul. Kitu deui jeung daerah Banten di beh kulon disambungkeun ka Pakuan ku dua jalan ngaliwatan jalan kaler jeung jalan kidul. Jalan kaler mapay padataran anu sajajar jeung basisir kaler, jalan kidul mah mileuweungan mapay wewengkon pagunungan. Mangsa harita walungan dijadikeun jalan oge anu ngahubungkeun daerah basisir jeung daerah pagunungan make kapal atawa parahu. Walungan anu kakoncara loba balawiri parahuna nya eta Cibanten, Cisadane, Ciliwung, Citarum, jeung Cimanuk. Walungan Ciliwung ngahubungkeun puseur dayeuh Pakuan, katelah oge Pakuan Pajajaran, jeung kota palabuan Kalapa. Ti ieu kota palabuan merlukeun waktu dua poe perjalanan make kapal pikeun ngajugjug ka Pakuan. Kalapa minangkana mah kota palabuan panggedena jeung pangramena di Karajaan Sunda mah. Kapala kota palabuanana oge gede wibawa jeung pangaruhna.
Penduduk puseur dayeuh Pakuan Pajajaran kurang leuwih 50.000 jiwa jumlahna. Dina tanggal 21 Agustus 1522 di dieu kungsi ditanda hiji perjangjian gawe bareng dina widang ekonomi jeung pertahanan antara gegeden Karajaan Sunda jeung gegeden urang Portugis anu puseur kagiatanana di Malaka.
3. Pamarentahan
Karajaan diparentah ku raja. Jaman harita kadudukan raja dumasar kana konsep kultus dewaraja, nyaeta pandangan yen raja teh sabage wakil dewa di bumi. Kukituna raja kacida dihormatna, malah tampolana disembah ku rayatna siga ka dewa. Raja nyekel kakawasaan mutlak tur miboga hak turun-tumurun ngalinggihan tahta karajaanana. Lilana raja marentah henteu diwatesanan, umumna mah dugi ka pupusna atanapi dugi ka ngaraos sepuh sareng hoyong ngahenang-ngahening museurkeun lelembutanana kana kahirupan jaga sabada ninggalkeun dunya.
Aya aturan anu nangtukeun saha pigentoseun raja anu pupus atanapi anu ngecagkeun kalungguhan. Eta aturan nangtukeun daftar prioritas hak waris dumasar kana tingkat padeukeutna hubungan getih raja jeung anu bakal ngagantina. Anu pangluhurna nya eta putra raja pameget ti prameswari anu cikalna. Upama cikalna putra istri nya turun ka putra pameget adina anu kahiji, kadua, jeung saterusna. Upama teu aya putra pameget ti prameswari, turun ka putra pameget ti selir. Upama teu aya putra pameget bisa oge turun hak waris ka putra istri. Raja anu teu kagungan putra, ragrag hak warisna ka saderek sagetih. Kungsi kajadian hak waris karajaan ragrag ka minantu (lalaki).
Pamarentahan Karajaan Sunda jeung Karajaan Galuh disusun ku wangunan federasi. Ku kituna aya raja pamarentah puseur anu nyekel kakawasaan sakumna karajaan tur linggihna di puseur dayeuh nagara, gelarna maharaja. Aya oge raja-raja di daerah anu nyekel kakawasaan di daerah-daerah. Umumna raja di daerah masih keneh katalian dulur (getih, pernikahan) jeung raja di puseur, malah aya raja daerah anu naek pangkat jadi raja puseur, waktu jabatan raja di puseur kosong. Rakeyan Darmasiksa, upamana, memeh mangku kaprabon di Pakuan, kungsi jadi raja daerah heula di Saunggalah.
Di sabudereun raja aya pajabat-pajabat anu mangku pancen masing-masing, kayaning patih (anu ngajalankeun pamarentahan sapopoe), mangkubumi (anu ngatur urusan tanah), lengser (pangbantu pribadi raja), nu nangganan (pajabat nu nguruskeun masalah jeung daerah), wado (pajabat puseur nu aya di daerah), hulujurit (panglima perang), jurubasa darmamurcaya (penterjemah rupa-rupa basa). Kitu deui di daerah aya sababaraha pajabat daerah anu ngabantu raja daerah, kayaning pangurang dasa calagara anu pancenna nagihan pajeg. Raja daerah boga hak pikeun mungut pajeg ka rayat. Sabagian tina eta pajeg digunakeun pikeun ngajalankeun pamarentahan di daerah (pangwereg), sabagian deui disetorkeun ka pamarentah puseur (pamwatan). Sabalikna, raja daerah boga kawajiban datang ka puseur dayeuh sabage tanda satia ka raja puseur bari sakalian masrahkeun pajeg jeung upeti anu mangrupa hasil bumi ti eta daerah.
Pamarentahan diatur ku rupa-rupa papagon anu disusun nungtut unggal generasi.
Undang-undang (papagon) pamarentahan munggaran nya eta Sanghiang Watangageung anu disusun ku Rahiyangta ri Medangjati kira-kira dina abad ka-7. Saterusna eta papagon dilengkepan saban waktu upama katimbang perlu, nepi ka ahirna aya undang-undang pikeun ngatur kagiatan kaagamaan (dewasasana), pamarentahan (rajasasana), jeung kahirupan rayat sakumna (manusasasana). Eta aturan dumasar kana dua sumber hukum, nya eta ajaran agama (Hindu, Buddha, Jatisunda) jeung ajaran luluhur (patikrama, purbastiti, purbajati). Karajaan Sunda ngutamakeun pisan aturan (hukum) dina ngolah nagarana nepi ka digambarkeun waktu hukum dicekel pageuh, nagara tinemu aman santosa, kerta raharja; tapi waktu hukum disapirakeun, nagara nyorang awut-awutan, malah ahirna mah (1579) runtag samasakali.
4. Kaagamaan
Kahirupan jaman harita raket pisan pakaitna jeung kapercayaan tur kagiatan kaagamaan. Agama anu dianut nyoko kana ajaran agama Hindu jeung agama Buddha anu asalna ti India. Eta dua agama asup ka Tatar Sunda ti jaman Karajaan Tarumanagara keneh. Bukti-bukti anu kapanggih ngeunaan eta hal, saperti candi Cangkuang di Garut, candi Batujaya di Karawang, patung Buddha di Talaga (Majalengka), arca Syiwa di Kendan (Bandung). Sok sanajan kitu, dibandingkeun jeung pangaruh agama Hindu/Buddha anu tumerap di Tanah Jawa (Mataram, Kediri, Singasari, Majapahit), pangaruh eta dua agama di Tatar Sunda kaasup leutik pisan. Titinggal mangrupa patilasan punden berundak, kabuyutan, arca tipe Polynesia, jeung naskah nembongkeun yen sabagian gede masyarakat Sunda jeung Galuh ngagem agama Jatisunda, nya eta agama hasil sinkretisme kapercayaan ka arwah luluhur, ajaran Hindu, jeung ajaran Buddha. Dina ieu hal urang Sunda alam harita geus ngabogaan konsep sorangan ngeunaan kaagamaan anu ngurung tilu hal, nya eta (1) kapangeranan, (2) kahirupan sanggeus nyawa ninggalkeun raga, jeung (3) cara-cara pikeun nyalametkeun diri boh keur salila kumelendang di ieu dunya boh keur hirup jaga di aherat.
Tilu dewa (Trimurti) anu dianggap pangeran pangluhurna ceuk agama Hindu (Brahma, Wisnu, Syiwa), nurutkeun ajaran Jatisunda, perenahna sahandapeun sanghiyang. Jadi, sanghiyang minangka unsur kakawasaan anu pangluhurna. Sanghiyang nyiptakeun alam sagemblengna. Sanghiyang ngatur sakumna mahluk. Sacara mutlak Sanghiyang nyekel kakawasaan di jagat raya. Tempat dumuk Sanghiyang di Kahiyangan anu pernahna di luar alam dunya ieu. Kahiyangan teh alam anu suci, sepi, tur langgeng taya gangguan kahirupan dunya.
Asup ka alam Kahiyangan katut hirup ngahiji sareng Hiyang sabada nyawa ninggalkeun raga mangrupa panyileukan manusa, sabab nya di dinya nyampak kabagjaan abadi. Eta panyileukan bisa kahontal, upama manusa salila hirupna di alam dunya ngagungkeun tur nyembah Hiyang sarta loba nyieun kahadean ka sasama manusa, laku lampahna hade luyu jeung pancen hirupna.
Kasalametan jeung kabagjaan hirup di alam pawenangan (dunya) jeung di alam kalanggengan (aherat) gumantung kana ajen tapa hiji jalma anu dilakonan salila hirupna di alam dunya. Tapa teh nya eta garapan gawe nurutkeun kaahlian jeung pagawean masing-masing. Lamun tapana hade tur daria, kahirupan di dunya jeung di aheratna oge pinanggih kasalametan jeung kabagjaan. Tapi sabalikna, lamun tapana goreng, kahirupanana oge bakal tinemu jeung kacilakaan katut katunggaraan boh di dunya boh di aherat.
5. Basa, Aksara, jeung Sastra
Yakin pisan yen masyarakat Sunda zaman Karajaan Sunda jeung Karajaan Galuh geus ngabogaan basa jeung aksara. Eta hal teh dumasar bukti-bukti mangrupa titinggal tinulis (prasasti, naskah, jeung catetan urang mancanagara). Salian ti eta, zaman harita urang Sundana sorangan ngaku yen geus ngabogaan basa jeung aksara sorangan. Kiwari basa jeung aksara anu dipake zaman harita disebutna basa Sunda Kuna jeung aksara Sunda Kuna. Eta sesebutan pikeun ngabedakeun jeung basa Sunda ayeuna anu katelah basa Sunda Modern. Adeg-pangadeg aksara Sunda Kuna jeung kabeungharan kecap basa Sunda Kuna dipangaruhan ku basa Sansekerta jeung aksara Palawa anu asalna ti India.
Hanjakal pisan basa jeung aksara Sunda Kuna henteu lana hirupna, kulantaran menak-menak Sunda kabongroy ku basa jeung aksara anyar ti piluaran ti mimiti ahir abad ka-17. Atuh ieu basa jeung aksara teh pegat di tengah jalan, henteu nyambung ka zaman satuluyna. Balukarna loba nu nyangka, kaasup urang Sundana sorangan, yen urang Sunda teu bogaeun aksara sorangan jeung basana henteu bisa dipake masamoan dina kahirupan sastra, kanagaraan, jeung elmu pangaweruh. Kitu deui, lamun urang Sunda kiwari maca teks Sunda Kuna, aksarana teu kabaca sarta basana teu kaharti. Kumaha wujud basa Sunda Kuna teh? Ieu contona sakadar ubar kapanasaranan. “Nya mana sang rama enak mangan, sang resi enak ngaresisasana, ngawakan na purbatisti, purbajati. Sang disri enak masini ngawakan na manusasasana, ngaduman alas pari-alas.” Tarjamahna: “Mana sang rama tengtrem nguruskeun bahan pangan. Sang resi tengtrem ngajalankeun palaturan karesianana, ngamalkeun tali-paranti karuhun, adat baheula. Sang disri tengtrem ngaracik rupa-rupa ubar. (Raja) ngalaksanakeun aturan kahirupan manusa, ngabagi-bagi leuweung jeung tanah di sabudereunana.”
Aksara Sunda Kuna dijieun sanggeus urang Sunda wanoh kana aksara Palawa pikeun nuliskeun basa Sanskerta. Kumaha cara nuliskeun basa Sunda? Kalawan cecekelan aksara Palawa, nya dijieun aksara Sunda (Kuna) pikeun ngawujudkeun basa Sunda (Kuna) sacara tinulis. Ti harita gubrag ka dunya aksara Sunda (Kuna). Abjadna dumasar kana engang dina kecap anu jumlahna 18 sarta unina: ka ga nga, ca ja nya, ta da na, pa ba ma, ya ra la, dan wa sa ha. Aya oge aksara lambang vokal mandiri, angka, jeung tanda pikeun lambang sora vokal sejen katut tambahan tanda lianna.
Puisi zaman harita diwangun ku susunan jajar demi jajar anu unggal jajar kauger ku 8 engang. Eta wangunan puisi teh disebutna carita pantun. Pantun mangrupa seni pertunjukan asli urang Sunda. Juru pantun nembangkeun carita pantun bari dipirig ku kacapi. Ku kituna carita pantun miang tina tradisi lisan. Conto puisi jenis pantun kaunggel di handap ieu.
Ambuing karah sumangerIbu wilujeng kantun
Pawekas pajeueung beungeut
Panungtung patembong raray
ambu kita deung awaking
ibu sareng diri abdi
Sapoe ayeuna dini
Sapoe poe ieu pisan
pajeueung beungeut deung aing
patepung lawung sareng sim abdi
Mo nyorang pacarek deui
(Jaga mah) moal ngalaman pataros deui
moma tina pangimpian
iwal dina pangimpian
pajeueung beungeut di bulan
patepung lawung di bulan
patempuh awak di angin
pasalisir awak di angin
6. Runtagna Karajaan
Iwal ti nyatet kota-kota palabuan di Karajaan Sunda jeung kagiatanana, Tome Pires nyatet oge kaayaan Karajaan Sunda anu pakait jeung sabab runtagna ieu karajaan. Dicaritakeun yen harita raja Sunda nyieun kawijakan pikeun ngawatesanan jumlah padagang muslim buniaga di wewengkon Karajaan Sunda, sabab ngarasa hariwang ku mekarna buniaga jeung jumlah kaum muslimin. Memang harita geus loba padagang muslim bubuara di kota palabuan Cimanuk, malah kota palabuan Cirebon jeung Japura mah geus misahkeun diri ti lingkungan Karajaan Sunda. Kabejakeun oge di kota palabuan Banten jeung Karawang geus aya para padagang jeung kaum muslimin sejenna anu mukim. Atuh rayat Sunda mimiti nungtutan pindah agama jadi ngagem agama Islam. Keur pamarentah puseur mah eta hal teh jadi ancaman anu sawaktu-waktu ngbarubahkeun. Memang teu mangkuk lila ti harita timbul daerah-daerah anu baruntak, untung Prabu Surawisesa (1521-1535) masih keneh kuat mingpin pasukan pikeun ngungkulanana.
Sapupusna Prabu Surawisesa, raja-raja Sunda (4 raja) teuing ku hengker tur sikep paripolahna henteu hade, leuwih loba ngutamakeun kasenangan dirina tibatan ngurus nagara jeung rayat. Di ditu di dieu timbul deui nu baruntak, teu bisa diungkulan. Banten misahkeun diri. Ahirna Karajaan Sunda teu mangga pulia nyanghareupan kakuatan gabungan Cirebon, Banten, jeung Demak anu ngarurug puseur dayeuh Pakuan Pajajaran taun 1579.
Edi S. Ekadjati
Gurubesar Tamu Research Institute for Languages and Cultures of Asia and Africa Tokyo University of Foreign Studies
(disalin tina Majalah Manglé, édisi online)


text:
Adénosin trifosfat
Adénosin trifosfat (ATP) nyaéta nukléotida nu dipiwanoh na biokimia salaku "alat tukeur molekular" alih énergi intrasélular; maksudna, ATP mampuh piekun nyimpen sarta ngangkut énergi kimiawi jeroeun sél. ATP ogé nyepeng peran nu penting dina sintésis asam nukléat.
Daptar eusi
Sifat kimia[édit | édit sumber]
Sacara kimiawi, ATP diwangun ku adénosin jeung tilu gugus fosfat. Rumus émpirisna C10H16N5O13P3, sedengkeun rumus kimiana C10H8N4O2NH2(OH)2(PO3H)3H, nu mibanda massa molekul 507.184 u.
Fungsi[édit | édit sumber]
Molekul ATP dipaké pikeun nyimpen énergi nu dihasilkeun tina réspirasi sélular.
Posisi fosforil[édit | édit sumber]
Gugus fosforil mun dimimitian ti AMP kaasup fosfat alfa, béta, jeung gamma.
Sintésis[édit | édit sumber]
ATP bisa dihasilkeun tina rupa-rupa prosés sélular, hususna mitokondria dina prosés fosforilasi oxidatif dina pangaruh katalitik ATP sintase atawa mun dina tutuwuhan dina kloroplas dina prosés fotosintésis.
"Béngsin" utama pikeun sintésis ATP nyaéta glukosa jeung asam lemak. Mimitina glukosa direcah jadi piruvat na sitosol. Dua molekul ATP dihasilkeun tina unggal hiji molekul glukosa. Hambalan ahir sintésis ATP lumangsung dimna mitokondria nu bisa ngahasilkeun nepi ka 34 molekul ATP.
ATP na awak manusa[édit | édit sumber]
ATP na awak manusa jumlah-jamléh kira 0.1 mol. Énergi nu dipikabutuh ku sél manusa pikeun hidrolisis nyaéta 200 nepi ka 300 mol ATP unggal poé. Ieu ngandung harti yén unggal molekul ATP didaur ulang 2000 nepi ka 3000 kali dina sapoéna. ATP teu bisa disimpen, sahingga sintésisna kudu reureujeungan jeung pamakéanana.
Trifosfat séjén[édit | édit sumber]
Sél hirup ogé boga nukléosida trifosfat "énergi luhung" séjén, kayaning guanin trifosfat. Antara molekul-molekul éta, énergi kalawan gampang bisa dialihkeun dina réaksi sarupa nu dikatalisan ku nukléosida difosfokinase: énergi dileupaskeun nalika hidrolisis beungkeut fosfat-fosfat lumangsung. Énergi ieu bisa dipaké ku rupa-rupa énzim, protéin motor, jeung protéin angkutan pikeun ngalaksanakeun gawé sél. Ogé, hidrolisis tadi ngahasilkeun fosfat anorganik bébas jeung adénin difosfat, nu salajengna bisa direcah deui jadi ion fosfat jeung adénosin monofosfat. ATP ogé bisa langsung direcah jadi adénosin monofosfat, ngahasilkeun pirofosfat. Réaksi nu ieu nguntungkeun sabab sacara éféktif prosésna teu bisa malik na leyuran cai.
Réaksi ADP jeung GTP[édit | édit sumber]
Kiwari aya padungdengan pikeun ngamangpaatkeun ATP pikeun sumber tanaga pikeun nanotéhnologi jeung cangkok. Artificial pacemaker bisa jadi teu kudu maké batré.
Tempo ogé[édit | édit sumber]
- daur asam sitrat (ogé katelah daur Krebs)
- adénosin difosfat (ADP)
- adénosin monofosfat siklik (cAMP)
- fosfagén
- Tioéster nu patali jeung ATP
Rujukan[édit | édit sumber]
- Wikipédia basa Inggris, disalin ping 2 Novémber 2004.


text:
Di lamping Gunung Mégamendung, teu tebih ti jalan anu ti Bogor ka Sindanglaya; aya situ hiang katelahna Talaga¬warna. Sering pisan anu ngahaja sarumping ka dinya, ngaradon sukan-sukan bari ningali kaanéhanana. Margi titingalian di sakurilingna éta talaga teu kinten saéna, kakayonna anu arageung ngararombyong ka sisi cai, patingrunggunuk sapertos kénging ngahaja ngatur; kawuwuh ha¬wana tiis, kawantos di luhur gunung.
Nanging ari bangsa urang mah teu warantuneun ngaga¬dabah, malah awis aya anu ngahaja ngadon macangkrama borak-borak di sisi Talagawarna mah, margi sieun ku ma¬malana, pédah éta tempat dianggap sanget.
Ku sabréhan ogé katingali geueumanana, pantes seueur dedemitna, caina ngagimbleng, sakapeung héjo, sakapeung jingga, sakapeung semu konéng atanapi kajas. Éta margina nu mawi éta situ hiang disebat Talagawarna, réh caina sok gentos-gentos warnana.
Numutkeun cariosan sepuh urang Cianjur, nu mawi rupi caina sok robah-robah kitu téh, aya sasakalana. Kieu dongengna:
Jaman baheula palebah dinya téh aya nagara anu teu kinten raména, gegek jelemana tur balaleunghar deuih. Anu jumeneng raja kawentar asih ka abdi-abdi, kagurnita ka¬adilanana, puguh deui ari kabeungharanana mah kakoncara ka mana-mana.
Kacarioskeun Kangjeng Raja kagungan putra istri mung hiji-hijina pisan, geulis taya tandingna, salira jangjing lenggik, rarayna ngadaun seureuh, keningna ngajelér paéh, waosna gula gumantung, panangan bentik ngagondéwa.
Atuh ku ibu ku ramana sakalintang dipusti-pustina, di¬eugeuh didama-dama, éstu saniskanten dipupujuhkeun, sakapalayna teu aya nu dipungpang.
Barang Sang Putri parantos yuswa opat welas taun, keur sumedeng rumaja putri, nindak kana turun amis cau, teu aya deui damelna unggal dinten ngan mesék salira, di karaton pipidangan, gentos-gentos panganggo nu murub mubyar di¬tabur inten widuri.
Midang teu aya musimna, ningkes panganggo anu wareu¬teuh siang-wengi, saniskanten kedah ninggang surupanana. Sareng salamina kedah ngaleuseuhan baé, teu kersa nganggo nu lusuh. Upami sinjang songkét, atuh raksukanana kedah suat emas pulas kayas, sumberna kedah berlian masung, pinggel belah rotan ditarétés inten, malah sanggul diréka¬-réka kénging nyusurup, parantos aya emban tukangna.
Ku ibu ku rama éstu diayunkeun sakersana, kawantos ratu mukti salieuk béh, sayagi geusan ngumbruk-ngumbruk putra, anu sakitu dianggo kameumeutna.
Binangkitna putri kana ningkes panganggo parantos teu aya tandingna, jadi pamujian saeusi nagri, ditiru ditaru¬rutan ku istri-istri sadaya.
Ku margi ti mumurangkalih dibiasakeun ngaleuseuhan wungkul téa, sareng tingkesanana teu kénging pisan aja géséhna, lami-lami putri sering pusing galih, réh bingung kumaha nya pimodéleun, da anu parantos aya mah karaosna matak bosen, karaosna kieu teu surup-kitu teu surup.
Damelna nangis ngurihit ka ibu ka rama, nyuhunkeun inten keur rarambu kekemben, sareng mundut berlian keur tabur raksukan, mundut jambrut keur papaés pajeng, sareng mundut deui rupi-rupi permata anggoeun ieu-anggo¬eun itu pangwuwuh anu parantos aya.
Awitna mah pamundutna ku ibu ku rama tara aya anu dipogogan, najan barang anu langka, dibélaan ngadadak nimbaIan mantri ponggawa ngilari ka unggal nagri. Atuh permata ogé dugi ka parantos sababaraha peti geledeg, jabi sutra bangsa anggoan sipat nyamu.
Nanging lami ti lami, tina sanget kasengsrem ku tingkesan anu marodél téa, pamundut putri seueur pisun murkana, dugi ka ku ibu ku rama kapaksa sok dipondah, lantaran kamanah, yén kahoyong anu sarupi kitu mah henteu matak jadl papaés kapantesan.
Atuh Sang Putri sering bendu, pundung ka sepuh tina raosna asa dipungpang kahoyong, damelna kutuk gendeng, dugi ka wantun ngupat nyebatkeun medit, nyebat kumed, majar teu nyaah ka putra.
Dina hiji dinten putri sumping dumeuheus ka payuneun ibu rama diiring ku emban-emban, sakumaha biasa badé aya deui pamundut, réh kaangsonan ku mojang eusi puri, majar surup mawa sieup, upami tungtung rambut unggal¬ lambar digantélan ku mirah sareng widuri.
Ku Kangjeng Raja digumujengkeun, pamundut anu sa¬kitu minculakna téh, disebatkeun murka kaleuwihan, ditung¬tungan ku piwuruk, supados putra ulah katalanjuran teuing.
Nanging ujug-ujug jengkét baé putri ti payuneun rama, nangis kanyenyerian bari teu tata pasini.deui, wur baé permata anu dicandak harita ku anjeunna diawurkeun kana mas¬taka ramana. Gejlig putri ka latar, jamotrot bendu ka sepuh bari ngagantawang kieu, ”Kop tah cokot deui ari owel mah dipaké ku ....!"
Ajaib pisan teu acan tutup putri sasauranana, ujug-ujug burial baé cai ngabulak-bulak ti tengah latar téa, leb karaton kakeueum, musna rupa nagara dadak sakala salin jinis ngajadi talaga.
Nu mawi caina ayeuna sok gentos-gentos rupi téh, nyaéta duméh kahibaran ku cahaya berlian sareng permata nu sanés; anu mayak di dasarna, tilas ngawuran mastaka Kang¬jeng Raja, ramana putri nu murka téa.
Kamis, 24 Juli 2008
SASAKALA TALAGA WARNA
Di lamping Gunung Mégamendung, teu tebih ti jalan anu ti Bogor ka Sindanglaya; aya situ hiang katelahna Talaga¬warna. Sering pisan anu ngahaja sarumping ka dinya, ngaradon sukan-sukan bari ningali kaanéhanana. Margi titingalian di sakurilingna éta talaga teu kinten saéna, kakayonna anu arageung ngararombyong ka sisi cai, patingrunggunuk sapertos kénging ngahaja ngatur; kawuwuh ha¬wana tiis, kawantos di luhur gunung.
Posted by Budi Rahayu Tamsyah at 19.49
Labels: Dongeng Sasakala


text:
DIBUNGBUAN
Beurit 1: "Peuting mah kuring disuguhan ku manusa. Sangu pulen, hayam jeujeut, jaba dibungbuan. Tapi, ah teu didahar!"
Beurit 2: "Bodo maneh mah!"
Beurit 1: "Matak teu didahar ge ku sabab kuring pinter. Heueuh sangu jeung dagingna mah lezat, ngan eta bungbuna ..."
Beurit 2: "Naon bungbuna?"
Beurit 1: "Racun beurit!"
MI INSTANT
Nuryani carang iinditan numpak mobil.
Hiji poé ku Winarni diajakan ka dayeuh numpak beus regulér antar kota anu heurin hésé hitut-hitut acan.
Ditengah perjalanan hujan turun, kapaksa jandéla ditutup. Teu kungsi lila... sekh, pelengseng bau hitut mani puleeeen téh.
Digigireun Nuryani aya budak ngora tapi sigana mah lolong da maké kaca mata hideung.
“ Dari jenis baunya saya bisa menentukan, bahwa sipelaku sedang nyeri beuteung sanggeus
sarapan jéngkol nu loba teuing “.
Atuh kontan Nuryani seueul hayang utah, tapi jandéla beus narutup da hujan, nya kapaksa ditahan-tahan sabisana.
Teu kungsi lila beus nepi ka hiji terminal, reg eureun. Nuryani teu miceun kasempetan deui, langsung muka jandéla, oroloooo..... mani paranjang siga cacing, éh ké heula lain cacing gening, tapi emi instant urut sarapan tadi isuk.
“ Ampuuuunn... Gusti...., béak dagangan aing ..........! “, sora nu ngajerit diluareun beus.
Panasaran ditingali ku Winarni. Euleuh-euleuh tukang leupeut nu kabagian rezeki téh, dina nyiruna mani pinuh ku emi !
Abah Tea


text:
Galileo Galilei
Galieo Galilei lahir di Pisa, Italia tanggal 15 Pébruari 1564.[1] Anjeunna nyaéta budak cikal ti tujuh duduluran.[1] Bapana nyaéta saurang musisi jeung padagan wol, anu miharep anak-anakna pikeun diajar kadokteran sabab bakal meunang leuwih loba duit tina widang kadokteran mah. Nalika umut sabelas taun, Galileo dikirim pikeun diajar di sakola Jesuit.[1]
Sabada opat taun, Galileo tuluy ngabéjaan bapana yén anjeunna mutuskeun jadi pendéta.[1] Hal ieu tangtu lain anu dipikahayang ku bapana, jadi Galileo kudu kaluar ti sakolana.[1] Dina taun 1581, nalika umur 17 taun, anjeunna asup ka universitas di Pisa pikeun diajar kadokteran, saperti anu dipikahayang ku bapana.[1]
Hasil timuan Galileo anu paling kawentar nyaéta dina widang astronomi.[2] Téori pabéntangan dina awal taun 1600-an aya dina kaayaan anu teu tangtu.[2] Aya rupa-rupa sawangan anu paguntreng antara nu milu kana téori Copernicus anu panon poé-séntris jeung anu milu kana téori nu leuwih kolot, bumi-séntris. Kira-kira taun 1609 Galileo nyatakeun kapercayaanana yén Copernicus aya dina pihak anu bener, tapi harita anjeunna teu nyaho cara ngabuktikeunana. Dina taun 1609, anjeunna ngadéngé kabar yén aya anu hasil nyieun téléskop di Walanda.[2] Sanajan anjeunna ngan saukur ngadéngé kalawan teu pati jelas éta kabar, tapi bakat ku jeniusna anjeunna mampuh nyiptakeun sorangan téléskop.[2] Ku alat anyar ieu anjeunna mindahkeun perhatianana ka langit jeung ngan ukur sataun anjeunna bisa hasil nyieun timuan gedé kalawan gedé.[2]


text:
Naskah Biantara Basa Sunda
Naskah Biantara Basa Sunda Téma : Tarékah Ngamumulé Basa Katut Budaya Sunda Assalammualaikum wr. wb. Sampurasun ………! Bapa, ibu Girang Pangajén kalih Panata calagara anu ku sim kuring dipihormat, Bapa, ibu Para Juru Atik anu teu weléh ku sim kuring dipitresna tur dipihornat, Para wargi sadérék sadaya, seuweu-siwi sunda anu sami-sami nyakséni ieu acara, Langkung tipayun sumangga urang sami-sami manjatkeun puji ka Gusti Anu Maha Suci, puja ka Allah Anu Maha Kawasa, anu miasih tan linuwih, anu miheman tan wilangan, anu ngancik tanpa kawit, anu medal tanpa asal, anu aya bari ngayakeun. Ogé kalayan widi sareng rido ti manten-Na dina danget ieu urang tiasa patepung lawung, paamprok jonghok dina raraga pasanggiri Asah Trampil Basa Sunda pikeun siswa SMA anu lingkungan Dinas Pendidikan dan Kebudayaan Kabupatén Cianjur. Bawiraos ieu acara téh tiasa mibanda harti anu mandiri kalayan mangpaat anu kalintang mundelna pikeun urang sadayana d
Hello world!
Welcome to WordPress.com. This is your first post. Edit or delete it and start blogging!
-
Arsip
- Oktober 2009 (2)
-
Katagori
-
RSSEntries RSS
Comments RSS


text:
Waduh, lami teu update. Komo deui album Pop Sunda Majalengka ieu anu tos disiapkeun ti kapungkur karek tiasa dipedalkeun ayeuna.. hapunten ka Kang Eka Virtual, MP3 na nembe di posting ayeuna. Kamari khan atos 2 lagu anu tos di bagi-bagi link download na, ayeuna sadayana, kirang langkung 10 lagu anu aya di Album Pop Sunda Majalengka.
Kuer sadayana anu hoyong terang saha-saha wae ngiring berpartisipasi dina pembuatan album ieu, mangga tiasa di tingali di dieu (sok, diklik seratan “di dieu” na..hehehe).
Pokonamah panyanyi istri namina na Teh Rekha Dewi Asgarini tea, urang Bantarujeg. Sareng oge Mang Jojo Karjo, alias Mang JK anu ti Leuwi Kidang tea kitu?? hapunten ah kirang apal yeuh..hehehe..
InsyaAlloh, ieu mah tos kenging ijin ti pihak produksi na.. jadi, mangga tiasa di download sesuka hati dan dibagi-bagikan..hehehe.. Leres kitu Kang Eka??hehehe.. Duka yeuh Video na atos wioseun teu di bagi-bagi keun..hehehe..
Mangga ah, langsung cekidot ajah, langsung sedot ajah yang mau dengerin suara Teh Rere ama Kang JK nu halimpu..hahaha.. masa halimpu.. ieu mah bahasa rerencangan simkirung anu ti Kuningan, pedah ngadangu simkirung ngalagu Sunda teh saurna mani halimpu suara na..hahaha..
Kantun di klik wae masing-masing judul na, nya.. (Nu nganggo HP jigana moal tiasa (kecuali hape pinter alias smartphone dan punya unlimited paket data), kedah ka warnet wae via komputer)
4. Sampyong
Mangga ah, sakitu wae heula bewara simkuring.. Hatur nuhun anu atos nga-download MP3 pop sunda Majalengka.. Hatur nuhun ka Kang Eka ti Virtual Production, Maja… Yang pengen kenalan ama Teh Rere tiasa di add fesbuk na, link aya di postingan anu kapungkur klik di dieu. .. Bilih aya bapa-bapa ibu-ibu bade hajatan sareng priyogi artisna, insyaAlloh tiasa teh Rere oge, tukang Video na oge aya Virtual ti Argapura, sareng FF ti Sinar Jati – Dawuan..


text:
Dalima
Dalima (Punica granatum) ngarupakeun tangkal leutik nu jangkungna 'ukur' 5–8 m, asalna ti wewengkon Iran nepi ka Himalaya di India kalér, tapi geus dipelak di sakuliah tatar Méditerania ti jaman kuna[1]. Kiwari, ieu tutuwuhan bisa dipanggihan nepi ka wilayah tropis Asia Tenggara jeung Afrika.
Daptar eusi
Daun & buah[édit | édit sumber]
Daun dalima mah patonggong-tonggong atawa rada nyingsal, hérang, heureut (panjang 3–7 cm, lébar 2 cm). Kembangna beureum (rupa-rupa, ti kayas nepi ka burahay), diaméterna 3 cm, diwangun ku lima makuta atawa leuwih. Bentuk buah Dalima buleud héksagonal, gedéna 7–12 cm (diaméter). Cangkangna rada kandel, kelirna beureum (atawa leuwih ngora nepi ka semu héjo), ngabungkus 600-an siki[2]. Bagian anu bisa didahar nyaéta daging nu ngabungkus sikina, nu matak ngirut kusabab kelirna anu beureum.
Tangkal Dalima bisa tahan hirup dina usum halodo, sarta bisa tumuwuh di patempatan nu garing. Di patempatan nu leuwih baseuh, tangkal Dalima leuwih gampang ruksak alatan inféksi akar. Dina usum tiis, Dalima bisa tahan hirup nepi ka hawa kira −10 °C.
Hiji-hijina spésiés séjén dina genus Punica, Punica protopunica, ukur aya di pulo Sokotra. Nu ieu mah kembangna kayas, sedengkeun buahna leuwih leutik jeung kurang amis.
Étimologi[édit | édit sumber]
Ngaran genus Punica dicokot ti bangsa Funisia nu boga jasa nyumebarkeun ieu tutuwuhan (pikeun alesan ageman), sedengkeun granatum dicokot tina ngaran buah ieu dina basa Prancis (kasebut dina catetan taun 1532.
Melak & mangpaatna[édit | édit sumber]
Di Georgia jeung Armenia ka wétankeun nepi ka Laut Hideung, tangkal Dalima tumuwuh liar di sabudeureun padumukan kuna nu teu dipiara. Sésa-sésa nu kapanggih nunjukkeun yén ieu pepelakan téh geus aya 3000 taun ka tukang[3]. Sumebarna ka Cina jeung Asia Tenggara sigana mah dibawa ngaliwatan Jalur Sutra atawa ngaliwatan laut.
Katuangan[édit | édit sumber]
Nu diala tina buah Dalima téh daging nu ngabungkus sikina. Rasana biasana amis, tapi sok aya kesedna, alatan kandungan taninna. Di Timur Tengah jeung India, jus Dalima ilaharna dijus. Jus dalima nu geus diamisan dikentelkeun disebutna sirop grenadin, dipaké dina rupa-rupa katuangan Pérsia, tapi kadieunakeun mah kagusur ku tomat.
Di India, Pakistan, jeung Timur Tengah, siki Dalima liar sok ogé dipaké salaku bungbu, katelahna anardana (tina basa Pérsia: siki dalima). Dijieunna ku cara meresihan siki tina dagingna, lajeng digaringkeun salila 10–15 poé. Ngarah teu nyelap dina huntu, sikina ieu kadang sok terus ditipungkeun. Di Azérbaijan jeung Armenia, dalima ogé dipaké keur nyieun arak.
Pikeun kawarasan[édit | édit sumber]
Hiji buah Dalima (gumantung kana kualitasna) bisa nyukupan 40% pangabutuh vitamin C sapopoé manusa sawawa, ogé beunghar ku asam folat jeung antioksidan. Ieu buah euyeub ku polifénol, lolobana tanin nu bisa dihidrolisis, di antarana punikalagin, antioksidan nu bisa meungkeut radikal bébas.
Dina sababaraha uji klinis, jus Dalima kabuktikeun jitu pikeun ngurangan sababaraha faktor résiko jantung, kayaning oksidasi LDL, status oksidatif makrofag, jeung formasi sél budah, nu sadayana bisa ngabalukarkeun atérosklérosis jeung kasakit jantung[1]. Dalima bisa ngurangan tekenan getih sistolik ku cara nginhibisi énzim pangobah angioténsin (ACE, angiotension converting enzyme) dina sérum[4]. Jus dalima ogé sigana mah bisa diinum pikeun merangan kangker prostat[5][6] and osteoarthritis.[7]. Panalungtikan séjén di Universitas Wisconsin - Madison nunjukkeun yén jus dalima bisa ogé dipaké pikeun ngerém tumuwuhna kangker bayah [8].
Rujukan[édit | édit sumber]
- ↑ S. D. Doijode, Seed Storage of Horticultural Crops, p. 77
- ↑ How many seeds does a pomegranate have? (statistical analysis).
- ↑ The pomegranate in mythology
- ↑ Aviram M, Dornfeld L. Pomegranate juice consumption inhibits serum angiotensin converting enzyme activity and reduces systolic blood pressure Atherosclerosis 2001 Sep;158(1):195–8
- ↑ Can pomegranates prevent prostate cancer? A new study offers promise 26 September 2005
- ↑ BBC Juice 'can slow prostate cancer' 1 July 2006
- ↑ Pomegranate Fruit Shown To Slow Cartilage Deterioration In Osteoarthritis
- ↑ UW study shows pomegranate juice may help fight lung cancer
Tumbu kaluar[édit | édit sumber]
- Graham, S. A., J. Hall, K. Sytsma & S. Shi. 2005. Phylogenetic analysis of the Lythraceae based on four gene regions and morphology. Int. J. Pl. Sci. 166: 995–1017.
- Pomegranate Fruit Facts
- Pomegranate in Dali's painting
- Pomegranates: Jewels in the Fruit Crown
- A small caution: Pomegranate Juice and Medication Can Be a Dangerous Mix
- Pomegranate & Orange Blossom Syrup


text:
Renaming The Internet with Dot TK
Séptémber 13, 2008 Tunda talatah
Naha pernah bingung kumaha carana nu enteng pikeun ngabejaan babaturan alamat website anu panjang? Atawa aya nu protes alatan ngirim email anu eusina alamat website nu panjang, nepi ka nu dikirim kudu copy paste alamat URL eta? Dot TK bisa ngubah alamat website kumaha wae jadi ngaran domain anu singket kalawan gampang diinger.
Dot TK nyaeta hasil joint venture Pamarentah Tokelau, hiji nagara di Pasifik Selatan, pausahaan komunikasi nagara eta Teletok, jeung BV Dot TK, hiji pausahaan swasta. Pamarentah Tokelau nunjuk BV Dot TK jadi entitas registrasi eksklusif. BV Dot TK ngajalankeun usaha salaku Dot TK Registry.
Dot TK dikenal alatan mere ngaran domain kalawan HARATIS. Iwal ti eta, lamun daftar keur hiji domain, tuluy ngapimilik make alamat email sorangan, mangka ngabogaan hak bisa narik visitor kana domain eta. HARATIS! Dot TK oge nyayagikeun layanan Manajemen Trafik Dot TK di My Dot TK, sahingga lain wungkul bisa ningali jumlah visitor website, tapi oge asal nagarana.
Malahan, lamun nyieun TiKilink, website urang bakal dioptimalkan pikeun search engine. Antukna visitor bakal nambahan. Fiturna: TiKilink HARATIS!
How do I start?
- Sign up for one or more Dot TK domain names (email address required)
- Go to My Dot TK and login with your email address and password
- Go to TiKinet
- Create your TiKilink
- Get more visitors to your website


text:
Tai hiang
Tai hiang mangrupa zat nu kabentuk nalika sanyawa beusi tai hiangan (korosi) alatan ayana oksigén jeung cai. Tai hiang téh mangrupa campuran oksida beusi jeung hidroksida.
Di alam, beusi téh aya dina bentuk bijih hématit salaku oksida beusi; nya kitu ogé logam beusi nu condong balik deui kana bentuk nu sarupa nalika aya udara (hidrogén, oksigén, nitrogén, jsb.) jeung cai. Tai hiang téh mangrupa produk réaksi oksidasi logam beusi kana bentuk anu sacara énérgétik leuwih dipisuka.
Prosés tai hiangan dibagi kana tilu hambalan: (1) kabentukna ion beusi (II) tina logamna, (2) kabentukna ion hidroksida, jeung (3) réaksi éta dua zat ditambahan ku oksigén nu ngahasilkeun tai hiang.
Beusi mangrupa komponén utama waja, sahingga korosi waja mindeng kapanggih, sabab kiwari mah beusina sok dipaké dina bentuk aloy.
Dina beungeut logamna, beusi dioksidasi jadi beusi (II):
- Fe → Fe2+ + 2e−
Éléktron nu dileupaskeun ditéwak ku oksigén nu leyur dina cai sahingga jadi ion hidroksida:
- 4e− + O2 + 2H2O → 4OH−
Ion hidroksida tuluy paadu jeung ion beusi (II) jeung oksigén lianna sahingga jadi oksida beusi. Bentuk umumna mah
- Fe2+ + 2OH− → Fe(OH)2
- 4Fe(OH)2 + O2 → 2(Fe2O3.xH2O) + 2H2O
Sumber rujukan[édit | édit sumber]
- Rust, Wikipédia édisi basa Inggris (28 Juli 2006)


text:
Skétbor
Skétbor nyaéta kaulinan anu asalna ti nagara California.[1] Mimiti aya pertengahan taun1940-1950an sabot peselancar ti California Amérika hayang néangan hiji hal pikeun ditumpakan sabot cai sagara euweuh ombak maké papan seluncur maranéhanana.[1] Dina taun 1940 nepi ka 1950 kaulinan skétbor mimiti aya.[1] Papan kahiji dijieun kalayan papan anu dibéré ban ti roller skate.[1] Tuluy, taun1970-an, Frank Nasworthty nyieun ban skateboard jeung bahan polyurethane atawa dawam disebut cadillac.[2] Manéhna ngaharepkeun sangkan jelema lian bisa meuli papan skét sarta makéna.[2] Loba pausahaan mimitian nyieun truck (gandar kikiping) kalayan ngagambar husus pikeun para skater.[2] Pangusaha pabrik mimitian ngayakeun panalungtikan kalayan menggabung bahan eksotik kalayan metal , kawas fiberglas sarta aluminium.[2] taun1980an, dina période ieu dimimitian ku pausahaan skétbor anu dikokolakeun ku nu sok maraén skétbor.[2] Fokus awalna nyaéta di jalur vert anu nandangan skateboarding.[2] Titimuan no-hands aerial (ollie) ku Alan Gelfand di Florida dina 1976 sarta grabbed aerial ku George Orton sarta Tony Alva di California, nyieun trick ieu dipigawé para skater pikeun témbong di ramp vertical.[2] taun1990an nepi ka ayeuna digenerasi ayeuna skateboarding didominasi kalayan street skating.[2] Kalayan rubak papan 7 nepi ka 8 inci sarta panjang 30 nepi ka 32 inci.[2] Ukuran kikiping relatif leutik sangkan papan kasampak leuwih caang, sarta sangkan kikiping muter leuwih gancang, jeung kitu nyieun trik leuwih gampang beunang.[2] Wangun kontemporer skateboard dipibanda ti freestyle papan 1980 jeung wangun sarta rubak relatif heureut anu pohara simetris.[2] Wangun ieu geus jadi standar dipertengahan 1990an.[2]


text:
Pola pendidikan Islam fase Makkah
Profil Rasulullah
Panalungtikan
ngeunaan Rasulullah minangka pendidik ideal jadi bahasan anu penting
pikeun diaji. Hal eta dumasar posisi pendidik dina seuseuhanana aya di
barisan panghareupna. Tanpa eksistensi pendidik, proses pendidikan
henteu boga harti nanaon. Pikeun ngawujudkeun pendidik profesional
dumasar ruh Islam, urang kudu nyawang kahirupan atawa profil Rasulullah
minangka pendidik ideal, lantaran hakekat diutusna Rasulullah ka ieu
dunya minangka uswat al-hasanat jeung rahmatii-alamin. Sakabeh sunnah
Rasulullah jadi pituduh utama sanggeus Al-Qur'an pikeun mangrupa-rupa
aspek kahirupan manusa utamana aspek pendidikan.
Kahananana minangka pendidik mangrupa sumber
konsep pendidikan anu bebeneranana geus meunang rekomendasi ti Allah
SWT. Rasulullah SAW minangka pendidik Islam anu munggaran jeung
pangutamana. Proses transformasi elmu pangaweruh, internalisasi
ajen-inajen spiritualisme jeung bingbingan emosional anu dipilampahna
bisa disebutkeun minangka mukjizat anu luar biasa, sarta manusa saha bae
moal bisa ngalakukeun hal anu sarua.
Hasil
pendidikan Islam dina zaman Rasulullah kaciri tina kamampuh
mu¬rid-muridna (para sahabat) anu luar biasa. Misilna: Umar ibn Khattab
ahli hukum dan pamarentahan, Abu Hurairah ahli hadis, Salman al-Farisi
ahli studi banding agama (Majusi, Yahudi, Nasrani, jeung Islam), atuh
Ali Ibn Abi Thalib ahli hukum jeung tafsir AI-Quran. Sarta murid ti para
sa¬habat Rasulullah nya eta para tabiin, rea anu jadi ahli dina
rupa-rupa widang ilmu pangaweruh kayaning sain, teknologi, astronomi,
filsafat, anu nganteurkeun Islam ka zaman kaemasan ¬utamana dina awal
kakawasaan dinasti Abbasiyyah.
Gambaran sarta
pola pendidikan Islam zaman Rasulullah SAW boh mangsa Makkah jeung
Madinah mangrupa sajarah baheula anu perlu diungkab deui, pikeun bahan
studi banding, sumber gagasan, gambaran strategi anu nyukseskeun proses
pendidikan Islam. Pola pendidikan zaman Rasullah SAW, henteu bisa
leupas tina metode, evaluasi, materi, kurikulum, pendidik, peserta
didik, lembaga, dasar, tujuan jeung lian-lianna deui anu aya patalina
jeung proses pendidikan Islam, boh sacara teoretis atawa praktis.
Kondisi Politik Sosiokultural Awal Islam
Ceuk Ahmad M. Saefuddin, "Sangkan urang nyaho misi Muham¬mad SAW
minangka pendidik sarta rahmatal lil alamin, kudu nitenan sajarah
ngeunaan kaayaan masarakat samemeh Nabi Muhammad dibabarkeun, nepi ka
bakal jentre wujud anu sabenerna tina eta rahmat teh. Ku kituna urang
perlu ngungkab sajarah dumasar sumber Al Quran jeung tafsirna, sarta
sawatara katerangan tina hadis, para sahabat, kitab-kitab, jeung
buku-buku anu disusun ku para ahli sajarah.” (Taha al-lsmail, Tarikh
Muhammad Teladan Perilaku Umat, Jakarta: PT Raja Grafindo Persada, 1996).
Gambaran dunya politik samemeh pertengahan
abad ka-6 Masehi, jadi bukti yen dunya aya dina kaayaan poek tur parna
ku rupa-rupa takhayul anu ngaruksak kahirupan spiritual manusa.
Kasarakahan jeung tirani geus ngaruksak kasejahteraan moral, panindesan
geus ngalumpuhkeun mayoritas penduduk. Bangsa-bangsa anu baheula kungsi
merdeka jeung produktif ku peradaban-peradaban kuno di dunya, saperti:
Siria, Tunisia, jeung Mesir kiwari teu bisa menyat deui dina kakawasaan
ajag Romawi. Sawatara kitu peradaban Babylonia anu ancur lantaran
dominasi Persia anu sarua tirani, ngan diidinan hirup sacara marginal
(pas-pasan), sedengkeun sakabeh kakayaan nagri, taneuh subur antara dua
walungan (Eufrat jeung Tigris) disedot pikeun ngeusian perbendaharaan
para kaisar Persia katut anak buahna. Di lingkungan imperium Romawi,
kaom elite anu ngabogaan budak anu rea sarta harta banda anu ngaleuya
bari jeung bebas tina pajak. Sedengkeun kaom pribumi kudu mayar pajak
bari dibere kawajiban anu kaleuleuwihi boh sacara fisik atawa finansil.
Sawatara kitu, kondisi sosiokultural saditinggalkeunana ku Nabi Isa,
ajaran agama Allah anu disyiarkeunana beuki lila beuki luntur sarta
cahayana beuki surem. Manusa lambat laun ngajauhan jeung nyimpang tina
ajaran agama anu bener, dibawa ku hawa nafsuna kana jurang kahinaan tur
kanistaan. Kamanusaan arahna mengkol kana sipat sato galak, anu kuat
nindes anu lemah, anu beunghar meres nu miskin, panguasa nyiksa
bawahanana, balukarna sistem kakulawargaan robah jadi mumusuhan,
persatuan jadi perpecahan, rasa asih robah jadi bengis, ngawula ka Allah
jadi ngawula ka sasama manusa, berhala, seuneu, sato, kai jeung batu.
Hal ieu kaalaman ku masarakat ahli kitab (Yahudi jeung Nasrani) jeung
masarakat musrik. Tah kitu gambaran dunya lima ratus taun sanggeus
kalahiran Nabi Isa boh anu kajadian di Eropa, Afrika, Persia jeung Asia.
Leuwih-leuwih anu kajadian di Arab dina zaman jahiliah, hiji pajamanan
anu poek-mongkleng lantaran katutupan ku kabodoan jeung kaprimitifan.
Mun jiwa ujug-ujug bae mikahayang nyeuseup kabagjaan dunya atawa
milampah sabagian tradisi anu lain pujieun, pitulung ti Allah bakal
datang pikeun ngawatesanan antara diri anjeunna sareng kasenangan tea.
Sabda Rasulullah SAW anu diriwayatkeun ku Ibnu Atsir, “Henteu kapikir ku
kuring hiji kahayang pikeun nurutan kabiasaan anu sok dipigawe ku kaom
jahiliyah iwal ti dua kali. Tapi geus kitu Allah ngahalangan antara
diri kuring jeung eta kahayang. Tah sanggeus kitu mah kuring teu boga
kahayang saeutik oge dugi ka Allah maparin kamulyaan dina risalah-Na.
Hiji peuting kuring nyarita ka hiji pamuda nu bareng ngangon domba di
tegalan di Makkah, “Kuring nyuhunkeun tulung pangawaskeun domba,
lantaran rek indit ka Makkah geusan ruang-riung jeung para pamuda di
ditu,” “Mangga”, tembalna. Nya kuring indit. Di gigireun imah nu
pangheulana kaliwatan kadenge sora genjring ditabeuh. ”Aya naon ieu teh
?” kuring nanya. Jawabna, ”Pesta pernikahanana Fulan ka Fulanah.” Kuring
milu diuk bari nongton anu keur jaroged. Tapi aneh, Allah nutupan
ceuli kuring nepi ka harita keneh kuring sare, sarta kakara hudang
isukna pabeubeurang sanggeus karasa panasna panonpoe. Kuring balik deui
ka tegalan nemonan babaturan angon, manehna nanyakeun naon anu kaalaman
ku kuring. Kuring nyaritakeun lalampahan sapeuting eta. Peuting
saterusna kajadian anu sarua kaalaman ku kuring, nya ti harita kuring
teu hayang deui milampah hal-hal anu goreng.” (kasohehan ieu hadits
dijadikeun debat. Al-Hakim nganggap soheh, sedengkeun Ibn Katsir
nganggap doif).
Allah Mahabijaksana. Pikeun
calon panutan ummat, Muhammad bin Abdullah ti anggalna keneh geus
disiapkeun kalawan dijaga tina sikep-sikep jahiliah. Lantaran ahlakna
anu pantes dipuji, pinuh ku ajen-ajen humanisme jeung spiritualisme, di
tengah-tengah ummat anu geus teu boga rasa kamanusaan, Muhammad bin
Abdullah masih bisa meunang gelar penghargaan anu luhur, nyaeta
al-Amiin.
Muhammad bin Abdullah teguh
mertahankan tradisi Nabi Ibrahim, ulet dina neangan bebeneran anu
hakiki, ngajauhkeun “din” tina raramean jeung sikep hedonisme ku jalan
kontemplasi (nyorangan) di guha Hiro.
Wahyu anu Munggaran
Taun 610 M tanggal 17 Ramadhan turun wahyu munggaran surat al-'Alaq
ayat 1-5, anu jadi awal pendidikan Islam di Mekkah. “Baca! Kalawan
nyebut asma Pangeran anu geus nyiptakeun. Anjeunna geus nyiptakeun
manusa tina sakumpulan getih. Pek baca, jeung Pangeran Nu Maha Murah
anu mere pangajaran ka manusa make tulisan, mere pangajaran ka manusa
ngeunaan naon-naon anu henteu dipikayaho samemehna”
Turunna wahyu anu munggaran teh hiji tanda yen Muhammad geus resmi jadi
Rasul anu mawa risalah-risalah Ilahi anu bakal mawa manusa kana jalan
kapinteran jeung kasampurnaan. Muhammad SAW geus ngabongkar kabiadaban
jeung kajahiliahan ka masarakat anu mibanda kamanusaan jeung peradaban.
Catetan: Hj.Imas Kurniasih, M.Ag-MG


text:
Nu numpak ieu teu acan réngsé (375)
(Part tilu ratus tujuh puluh lima), Depok, Jawa Barat,
Indonnesia, September 21, 2015, 21:50 pm).
Urang nyingkahan kaasup losers.
Lamun kiamat asalna, tuluy firman Alloh dina kecap-Na
dina Qur'an, anu sipatna keur hirup di dunya, antara séjén sok make mischief di
darat, Irakus di gaining rezeki sok kaduruk leuweung sembarangan,
ngabalukarkeun karuksakan leuweung, haseup hujan organisme ngabahayakeun hirup,
nyieun tatanggana kerawanan, bari sorangan jeung bunuh diri atawa haseup (bako),
sedengkeun fatwas geus ngaluarkeun sarjana (Ulama jeung Muhammadiyah Indonesia
Saudi Arabia) megatkeun udud haraam.
Ogé bunuh diri dina bentuk ubar nangtung (ubar / heroin
jeung kawas), kaancam Allah bakal tobat lamun teu geuwat dialungkeun kana naraka.
Urang oge kudu mastikeun urang jiran ngarasa aman jeung
bisa hirup sisi ku sisi jeung urang, sanajan maranehna agama beda, ras, warna
kulit, jeung basa beda jeung bangsa. State.
ISTIQOMAH
Ku
Ustadz Ustadz Isma'il Abu Muslim al-Atsari
Sabenerna ni'mat Allah Ta'ala ka pagawé Nya teu
diwatesan. Di antara ni'mat greatest nyaéta enak jeung akidah Islam. Kitu ogé
ni'mat istiqomah luhur iman. Ieu dituduhkeun ku hadits di handap ieu:
عن سفيان بن عبد الله الثقفي قال قلت يا رسول الله قل لي في
الإسلام قولا لا أسأل عنه أحدا بعدك قال قل آمنت بالله فاستقم
Ti Sufyan bin Abdullah ats-Tsaqafi, cenah: ceuk kuring,
"O Rasul Allah, ngabejaan ka kuring di Islam hiji kecap anu kuring teu
bakal menta saha sanggeus anjeun!" Anjeunna ngawaler: "Ucapkeun, 'Kaula
percaya a', mangka istiqomahlah". [HR Muslim, no. 38; Ahmad 3/413;
Tirmidzi, no. 2410; Ibnu Majah, no. 3972].
Hartina ISTIQOMAH
Imam Ibnu Rajab al-Hanbali rahimahullah (maot 795 H)
ngomong, dijelaskeun harti constancy jeung posisi ieu hadits ku nyebutkeun:
"Istiqomah ieu pursuing jalur lempeng, nu agama katuhu, tanpa ngarobah ka
katuhu atawa ka kénca. Jeung istiqomah ngawengku ngalakonan sagala taqwa lahir
jeung batin jeung ninggalkeun sagala hal nu aya dilarang. Ieu saterusna bakal
kaasup sakabeh agama ". [1]
Ti luhur eta dipikanyaho yén ukuran istiqomah ieu téh
agama katuhu. Taqwa nyaéta pikeun ngalakukeun salaku paréntah ku tanpa
ngaliwatan wates, tanpa di handap ieu kahayang-kahayang, sanajan urang mikir
jadi exaggerations atawa ngurangan. Allah Nu Maha Agung nyebutkeun:
فاستقم كما أمرت ومن تاب معك ولا تطغوا إنه بما تعملون بصير
Saterusna istiqomahlah (tetep anjeun dina jalur katuhu),
salaku paréntah, jeung (ogé) jalma anu geus sareng anjeun tobat jeung teu
transgress wates. Mémang, Anjeunna doth nempo sadaya ye nu ngalakukeun. [Hud /
11: 112].
Allah SWT ogé nyebutkeun:
فلذلك فادع واستقم كما أمرت ولا تتبع أهواءهم وقل آمنت بما أنزل
الله من كتاب وأمرت لأعدل بينكم الله ربنا وربكم لنا أعمالنا ولكم أعمالكم لا حجة بيننا
وبينكم الله يجمع بيننا وإليه المصير
Jadi kituna manggil (agama maranéhanana), jeung
istiqomahlah (masih dina agama dihareupeun jeung ngahutbah) salaku paréntah
jeung teu nuturkeun lusts sorangan. Jeung nyebutkeun:.. "Kuring percaya
sakabeh buku wangsit Allah jeung Kuring keur paréntah pikeun ngalakonan
kaadilan antara anjeun Allah téh Gusti sareng Allah anjeun urang Pikeun urang
amal urang jeung keur anjeun amal anjeun, teu aya pasea antara urang jeung
anjeun, Allah bakal ngumpulkeun urang jeung ka Anjeunna tempat deui (urang)
". [Shura / 42: 15].
ISTIQOMAH jantung sarta anggota dewan
Imam Ibnu Rajab al-Hanbali ceuk Principal istiqomah
nyaéta jantung istiqomah di luhur tauhid, saperti nu dijelaskeun Abu Bakar
jeung sajabana ngalawan kecap Allah:
إن الذين قالوا ربنا الله ثم استقاموا
Mémang, jelema nu ngomong: "Gusti kami nyaéta
Allah" sarta saterusna maranéhanana istiqomah (affirming ngadegna
maranéhanana "[Al-Ahqaf / 46: 13]..
(Nyaéta) nu teu giliran lian ti Anjeunna.
Lamun haté geus istiqomah luhur ma'rifah (pangaweruh)
ngalawan Allah, khasyah (sieun) pikeun Allah, Allah exalt, ngahargaan ka
Anjeunna, cinta Anjeunna, hayang Anjeunna, trust Anjeunna, neneda ka Anjeunna,
dipercanten kepada- Anjeunna, jeung ngahurungkeun jauh ti manéhna eta; teras
sadaya anggota awak ogé istiqomah luhur ta'at ka Anjeunna. Sabab ati merupaka
raja sadaya anggota awak, jeung sadaya anggota badan nyaeta tentara ati. Jadi
lamun raja istiqomah, tentara jeung urang ogé istiqomah.
Kitu ogé, kecap Allah:
فأقم وجهك للدين حنيفا
Hadapkanlah mangka jeung beungeut lempeng kana agama
Allah -Rûm / 30 ayat 30 nepi ka jadi diinterpretasi ku ngamurnikeun niat jeung
bakal ka Allah sorangan, no pasangan pikeun Anjeunna.
Sanggeus jantung, mangka hal pangbadagna nu ogé terus
isitqomahnya ieu diucapkeun, sabab ieu penerjemah jantung sarta whistleblower
(eusi) ati. Lantaran kitu, sanggeus Nabi shallallahu 'alaihi wa sallam
maréntahkeun istiqomah, manéhna bequeath pikeun ngajaga lisan.
Dina Musnad Imam Ahmad ti Anas bin Malik, Nabi
shallallahu 'alaihi wa sallam, cenah:
لا يستقيم إيمان عبد حتى يستقيم قلبه ولا يستقيم قلبه حتى يستقيم
لسانه ولا يدخل رجل الجنة لا يأمن جاره بوائقه
Iman tina abdi a moal istiqomah, sahingga istiqomah
haténa. Jeung jantung hiji hamba henteu bakal istiqomah, jadi istiqomah
verbal-Na. Jeung jalmi nu tatangga geus teu aman ti kejahatan-Na, moal indit ka
sawarga. [HR Ahmad, no. 12636, dihasankan ku Shaikh Salim al-Hilali di
Bahjatun-Nazhirin, 3/13].
Disebutkeun dina Tirmidzi (no 2407.) Ti Abu Sa'eed
al-Khudri di marfuu 'jeung mauquf:
إذا أصبح ابن آدم فإن الأعضاء كلها تكفر اللسان فتقول اتق الله
فينا فإنما نحن بك فإن استقمت استقمنا وإن اعوججت اعوججنا
Lamun putra Adam asup isuk ampir sakabéh anggota awak-Na
ceuk modestly ka lisan: "Takwalah ka Allah dina ngajaga hak urang, memang,
urang gumantung ka anjeun lamun anjeun istiqomah, mangka urang ogé istiqomah,
lamun nyimpang (ti pamaké). Urang oge diverge [Tirmidzi, no 2407;.. dihasankan
ku Shaikh Salim al-Hilali di Bahjatun-Nazhirin 3/17, no 1521]. [2].
Kahadean ISTIQOMAH
Istiqomah teu gampang. Tapi, hiji tangtu meunang sumanget
di istiqomah ku nyaho primacy. Allah Nu Maha Agung nyebutkeun ngumumkeun nu
primacy nu bakal dihontal ku jalma anu istiqomah:
إن الذين قالوا ربنا الله ثم استقاموا تتنزل عليهم الملائكة
ألا تخافوا ولا تحزنوا وأبشروا بالجنة التي كنتم توعدون
Mémang, jelema nu ngomong: "Gusti kami nyaéta
Allah" sarta saterusna maranéhanana istiqomah (affirming posisi
maranéhanana), mangka malaikat bakal turun kana éta hal, nyebutkeun: "Ulah
sieun jeung teu ngarasa sedih; jeung girang jeung Jannah geus jangji Allah ka
anjeun" , [Fush-shilat / 41: 30].
Dina ayat sejen Allah nu Maha Agung nyebutkeun:
إن الذين قالوا ربنا الله ثم استقاموا فلا خوف عليهم ولا هم
يحزنون) 13 (أولئك أصحاب الجنة خالدين فيها جزاء بما كانوا يعملون
Mémang, jelema nu ngomong: "Gusti kami nyaéta
Allah", mangka maranehna tetep istiqomah (ngadegna tetep teguh dina tauhid
jeung amal taqwa) mangka teu aya patalina jeung masalah ka maranehna jeung
maranehna teu (ogé) ngungun. Maranéhanana nyaéta pangeusi of Paradise,
maranéhanana baris aya therein; salaku ganjaran keur naon maranéhna atos
ngalakukeun kasalahan. [al-Ahqaf / 46: 13-14].
Lengkep ISTIQOMAH istighfar
Manusa pasti boga drawbacks anak. Manusa moal bisa
nerapkeun agama ieu salaku sakabeh sampurna. Ku kituna Allah Ta'ala paréntah
istighfar sanggeus susunan istiqomah. Allah ta'ala nyebutkeun:
قل إنما أنا بشر مثلكم يوحى إلي أنما إلهكم إله واحد فاستقيموا
إليه واستغفروه وويل للمشركين
Ucapkeun: "Behold, Kami ngan hiji manusa kawas
anjeun, wangsit mah nu Gusti Anjeun Gusti Allah SWT, tuluy istiqomahlah (tetep
ka jalan lempeng) arah Anjeunna jeung ménta hampura-Na, jeung woe ka jalma anu
gaul nya [Fush-shilat / 41: 6]..
Iman Ibnu Rajab ngadawuh: "Dina kalimah Allah
'mangka tetep dina jalur lempeng ngarah kana Anjeunna jeung ménta hampura nya',
tanda yen aral dilawan dina (jalan) istiqomah maréntahkeun, mangka repaired
jeung istighfar nu merlukeun [3] tobat jeung ruju 'arah constancy ".
Pareng ISTIQOMAH
Mémang ngabalukarkeun istiqomah jauh pisan. Di antara
alesan pangpentingna nu make batur constancy dina jalan Allah Ta'ala nyaéta
saperti kieu:
1. Contemplating Al Qur'an.
2. prakték ageman Allah.
3. Solat.
4. Dhikr.
5. Development iman.
6. niru Salafush-Salih jeung sarjana istiqomah.
7. Loving Allah jeung Rasul leuwih ti batur.
8. Love jeung hate hal alatan Allah.
9. Reksa intestate ku al-Haq, sabar, jeung asih.
10. hareup yakin pikeun Islam.
Di dieu nu katerangan saeutik ngeunaan istiqomah, bisa
jadi mangpaat.
Allaah weruh pangalusna.
[Disalin ti édisi majalah of As-Sunnah 06 / Taun XVII /
1435H / 2014M. Penerbit Committee ngadeg Foundation Istiqomah Surakarta, Jl.
Solo-Purwodadi Km.8 Selokaton Gondangrejo Solo 57 183 Tel. 0271-858197 fax
0271-858196]
Karugian penting
Ku
Shaikh Abdul Bari ast-Tsubaiti
Dulur bakal hoyong sok jadi happy kungsi hayang
kasangsaraan komo keur masihan. Dulur hayang salawasna usaha lucky jeung
maximum pikeun nyegah karugian, tapi kumaha ngomong, fakta nyarita disebutkeun.
Teu sakabéh jalma di dunya who wants to materialize, sok naon persis pikeun
nyingkahan jadi hiji kanyataan anu kudu ditarima, komo pait. Karugian terus
bala. Kanyataanana pait ieu kajawab kalawan sikap beda, mimitian ti dangong
ekstrim ka si asa. Kadangkala kacida persis dangong nalangsara ngarugikeun
atawa anyar, saperti bunuh diri - na'ûdzu billâh-, ngarusak harta, injuring
sorangan atawa ngadek jalma sejen. Tapi aya ogé alamat jeung rileks, tenang
jeung kasabaran. Manéhna nyadar yén karugian ngalaman di dunya ieu téh teu
leungitna pamungkas, teu rugi nu bakal mawa sangsara langgeng; Manéhna teu
disadvantage disebutkeun ku Alloh swt dina kecap-Na:
قل إن الخاسرين الذين خسروا أنفسهم وأهليهم يوم القيامة ألا
ذلك هو الخسران المبين
Ucapkeun, "Memang, jalma anu leungit jalma anu
ngarugikeun diri jeung kulawarga maranéhanana dina Poé kiamat". inget yen
kituna leungitna nyata. [Az-Zumar / 39: 15]
Karugian disebutkeun dina paragraf di luhur anu leungitna
poko, nu bakal ngakibatkeun kaduhung langgeng. Karugian dina Poé kiamat;
leungitna goodness manusa jeung badness lamun ditimbang dina skala nu lega
fairest teu ngandung selingkuh di sadaya. Bisa Allah SWT nyalametkeun urang
sadayana ti karugian saperti.
Karugian dina Poé kiamat mangrupa hasil lampah urang
salila hirup di dunya. Lamun kasempetan survival bisa garapan ku boh salaku
pangusaha jeung ibukota maximum ngamangpaatkeun usaha pohara kawates untung
salaku loba nu jéntré, mangka Insya Allah urang bakal disalametkeun ti karugian
saperti.
Karugian awon anu tumiba jalma anu rugi nu afflicts agama
Islam, sakumaha karugian ieu bakal ngakibatkeun kasangsaraan anu langgeng di
alam baka. Loss mangaruhan agama hiji nyaeta musibah awon keur ka batur. Ku
alatan éta, antara solat Nabi shallallahu 'alaihi wa sallam nyaeta:
... ولا تجعل مصيبتنا في ديننا
Ulah Anjeun dijieun musibah dina agama urang
Sumawona, lamun musibah dina agama ieu ka séred manéhna
kana Lebak murtad - na'ûdzu Billah.
Di antara ciri jalma nu ngalaman karugian jeung leungitna
pamungkas nyaeta akta alim manéhna misses kasempetan dina kahirupan. Nya hayu
kasempetan dieunakeun ku, ku kituna lamun maot pamustunganana datang, zakat
kabaikan manéhna geus dipigawé ieu saeutik, sedengkeun ugliness ningkatna.
Upami kitu, eta bakal ngelehkeun skala nu lega kahadean ugliness timbangan.
Jalma jiga kitu, kaasup losers, sami jeung kecap Alloh swt:
والوزن يومئذ الحق فمن ثقلت موازينه فأولئك هم المفلحون) 8
(ومن خفت موازينه فأولئك الذين خسروا أنفسهم بما كانوا بآياتنا يظلمون
Timbangan dina poé éta téh kabeneran (kaadilan), mangka
sakur timbangan skala kahadean, maranehna leuwih untung. Jeung sakur anu
timbangan cahya kahadean, ku kituna masarakat anu ngarugikeun kana diri.
[Al-A'raf / 7: 8-9]
Tanda jalma losers séjén mindeng reneged dina jangji,
nyieun mischief di tanah ku nyebarkeun diragukeun jeung ngahudangkeun birahi.
Allah SWT nyebutkeun:
الذين ينقضون عهد الله من بعد ميثاقه ويقطعون ما أمر الله به
أن يوصل ويفسدون في الأرض أولئك هم الخاسرون
(Nyaéta) jalma anu megatkeun covenant Allah sanggeus
kasapukan ieu teguh, jeung mutuskeun naon Allah ngutus (eta) pikeun ngagabung,
jeung nyieun mischief di darat. Maranéhanana nyaéta leuwih anu leungit.
[Al-Baqarah / 2: 27]
Jalma patuh jeung taat ka jalma anu kafir jeung méré
kasatiaan ka maranehna oge di kalangan ciri tina losers. Al Qur'an geus niatna
warned ngalawan lampah anu ngabalukarkeun hasil goréng ieu. Alatan kafir bakal
nyoba nyieun urang kawas maranéhna. Allah SWT nyebutkeun:
يا أيها الذين آمنوا إن تطيعوا الذين كفروا يردوكم على أعقابكم
فتنقلبوا خاسرين
O ye anu iman, lamun nurut jalma anu kafir, maranéhanana
mawa Anjeun patukang tukang (ka kaayaan teu percaya), jeung kudu lalaki ye anu
leungit. [Ali Imran / 3: 149]
Kaasup nu losers dina poe kiamat nyaeta jalma anu nyembah
ngan Allah SWT sabot meunang kurnia goodness, lamun hirup nya nyaman, nyaman
jeung makmur atawa ibadah nya Alloh swt lamun naon anu dipigawé bisa
nguntungkeun atawa goodness duniawi. Allah SWT nyebutkeun,
ومن الناس من يعبد الله على حرف فإن أصابه خير اطمأن به وإن
أصابته فتنة انقلب على وجهه خسر الدنيا والآخرة ذلك هو الخسران المبين
"Jeung ti umat manusa aya jalma anu nyembah Allah ku
nu keur dina tepi (teu jeung dmana); Jadi lamun manehna kaala virtues, manéhna
tetep dina kaayaan éta, jeung lamun manéhna struck ku musibah, balikkeun eta
tukang. Manéhna jadi musibah di dunya jeung di akhirat teh. Saperti eta rugi
nyata. [Al-Haji / 22: 11]
Kaasup karugian ogé jalma anu neglected ku kabeungharan
kulawarga jeung saterusna teu bisa ibadah Allah SWT. Allah SWT nyebutkeun:
يا أيها الذين آمنوا لا تلهكم أموالكم ولا أولادكم عن ذكر الله
ومن يفعل ذلك فأولئك هم الخاسرون
O ye anu percaya! Hayu teu kabeungharan jeung barudak
mindahkeun anjeun ti zikir Allah. Jadi sakur teu ngarah Eta jelema anu losers.
[Al-Munafiqun / 63: 9]
Jeung loba deui ayat dina Al Qur'an yen nyabit losers
kecap jeung hal anu ngabalukarkeun karugian. Ieu sadaya guna ngingetkeun urang
mun teu bisa katandangan karugian dihasilkeun indescribable nalangsara
konsékuansi di akhirat hirup.
Ahirna, urang ngadoa ka Allah SWT dina raraga ngajaga
jeung nyalametkeun urang tina karugian saperti.
Kumaha urang bisa nyingkahan karugian saperti kitu? Mana
usaha anu bisa nguntungkeun?
Jawaban geus dijelaskeun dina Al Qur'an jeung katerangan
nu jelas ti Quran, Surah al-'Ashr.
Dina ayat sejen digambarkeun tanda bisnis nguntungkeun
sarta dijamin teu aya keuna ku macet. Allah SWT nyebutkeun:
يا أيها الذين آمنوا هل أدلكم على تجارة تنجيكم من عذاب أليم)
10 (تؤمنون بالله ورسوله وتجاهدون في سبيل الله بأموالكم وأنفسكم ذلكم خير لكم إن كنتم
تعلمون
O ye anu percaya, anjeun sukakah I mintonkeun Anjeun a
commerce anu bisa nyalametkeun anjeun tina siksa nyeri? (Nyaéta) ye percaya
Allah jeung Rasul jeung narékahan dina jalan Allah jeung kabeungharan jeung
jiwa maranéhanana. Nu leuwih hade keur anjeun, lamun maraneh ngan terang.
[Ash-Shaff / 61: 10-11]
Allah SWT ogé nyebutkeun:
إن الذين يتلون كتاب الله وأقاموا الصلاة وأنفقوا مما رزقناهم
سرا وعلانية يرجون تجارة لن تبور
Verily jalma anu sok maca Kitab Allah jeung ngadegkeun
sholat jeung méakkeun kaluar pihak of rezeki nu urang bestowed kana eta
cicingeun jeung kabuka, maranéhanana expecting commerce anu nganggur leungit.
[Fatir / 35: 29]
Nu témbal téh. Nu mangrupa cara jeung léngkah anu bisa
dicokot pikeun nyegah karugian jeung nyieun untung. Saha ngalalaworakeun jeung
malire jalan dibikeun ku Allah Nu Maha Esa, leungitna bakal pasti teu bisa
dilawan, sarta manéhna bakal ngarasa kaduhungan pisan matchless. Manéhna baris
kuciwa paripolah-Na nu geus wasted kasempetan amal anu moal datang deui deui.
Manéhna baris kuciwa manéhna, minangka Allah SWT nyebutkeun ngeunaan eta
nyaeta:
حتى إذا جاءتهم الساعة بغتة قالوا يا حسرتنا على ما فرطنا فيها
وهم يحملون أوزارهم على ظهورهم ألا ساء ما يزرون
Jadi lamun kiamat datang ka eta ujug-ujug, ceuk
maranehna, "Naon we kuciwa gedena, ngalawan lalawora urang kira ahir
eta!", Sedengkeun maranehna nanggung dosa dina deui. Inget, jahat ieu naon
anu maranehna endure eta. [Al-An'am / 6: 31]
Meureun urang sadaya terus jadi dina hidayah Alloh swt
jeung sok meunang Taufiq Alloh swt ulah alus luyu jeung aturan Allah SWT.
(Adaptasi ti hutbah of Sheikh Abdul Bari ast-Tsubaiti di
Masjid Nabawi an-, dina 30 Jumada Tutup 1434 H jeung judul al-Khasâtul
Haqîqiyatu)
[Disalin ti édisi majalah of As-Sunnah 06 / Taun XVII /
1435H / 2014M. Penerbit Committee ngadeg Foundation Istiqomah Surakarta, Jl.
Solo-Purwodadi Km.8 Selokaton Gondangrejo Solo 57 183 Tel. 0271-858197 fax
0271-858196]


text:
Assal amu’ alaikum wr. wb.
Bapa miwah Ibu anu ku sim kuring dipihormat.
Sateuacanna sumangga urang nyanggakeun puji sinareng sukur ka Gusti Nu Maha Agung, anu parantos maparin kaséhatan sareng kakiatan ka urang sadaya. Alhamdulillah, ku jalaran ni’mat ti manten-Na pisan, dina danget ieu urang tiasa patepung lawung paamprok jonghok di ieu tempat dina raraga miéling ‘Hari Jadi KotaBogor anu ka….
Solawat miwah salam, urang sanggakeun ka Jungjunan urang sadaya, nabi ahir jaman anu parantos nuyun sakumna umat kana jalan kamulyaan, Nabi Muhammad SAW, ka kulawargina para sohabatana kalih ka jalmi-jalmi soléh sapandeurieunana.Hadirin hormateun sim kuring!
Langkung tipayun sim kuring hoyong nyanggakeun pangwilujeng, réhna Kota Bogor ayeuna nuju milangkala anu ka….
Salaku urang Bogor, kantenan baé urang sawadina kedah reueus, jalaran Bogor anu katelah “Kota Hujan” téh aya punjulna ti wewengkon séjénna nu aya di Jawa Barat. Naon baé kapunjulan Kota Bogor téh? Upami seug ditataan hiji-hiji mah kantenan seueur pisan. Dina danget ieu sim kuring mung badé medar salangkung baé jalaran waktosnaa nu samporét.
Sakumahaa nu kauninga ku hadirin sadaya parantos ti béh ditu kénéh Bogor kawéntar ka mana-mana ku kaéndahan alamna, sarta hawana anu matak seger. Ku urang Walanda dugi ka disebat buitenzorg hartosna tempat pikeun ngareureuh.
Bapa miwah lbu, sumangga urang tataan kaéndahan alamna. Bogor miboga tempat-tempat wisata anu kalintang éndahna sarta kadeugdeug ku nu ngaradon piknik ti mana-mana. Aya Kebon Raya, Taman Safari, Taman Bunga Cibodas,Curug Cilémber, sareng sajabina. Salian ti kaéndahan alam, Bogor ogé miboga tempat wisata budaya.
Di Bogor aya Istana Bogor, Museum Zoolog;, Museum Perjuangan tempat karajinan wayang, sareng sajabina.
Kantenan baé eta kaéndahan alam téh kedah diriksa ku urang sadaya. Upami lingkungan alam ku urang diruksak tangtos bakal nimbulkeun mamala. Balukar tina ruksakna leuweung, ku urang apan katingal aya musibat di mana-mana. Naon margina?Jalaran manusa kiwari beuki sarakah beuki resep ngaruksak kasaimbangan alam. Saban waktos tangkalan dituaran di mana-mana, bari langka dipelakan deui sakumaha mistina. Balukama gunung-gunung darugul, pasir-pasir bulistir. urug saban waktos. Banjir saban waktos. Kitu deui banda budaya. Upami henteu dipiara dimumulé ku urang tangtos bakal tumpur.
Hadirin hormateun sim kuring!
Rupina teu aya deui anu tiasa dipilampah “iwal ti hayu urang sasarengan, rempug jukung sauyunan miara sareng ngamumulé banda budaya sorangan. Hayu urang ngariksa alam sabudeureun ngarah tetep asri tur éndah. Hayu urang rampak tandang ngawangun Bogor lemah sarakan urang.
Mawa obor ka Cikarang,
mawa kisa ka Cianting.
Kota Bogor boga urang,
kudu diriksa dijaring.
Mawa obor sisi kulah,
di susukan aya hurang.
Kota Bogor lemah éndah,
kota panineungan urang.
Hadirin nu dipihormat!
Rupina sakitu nu kapihatur. Hapunten bilih aya basa sareng tata-krama anu kirang merenah. Bobo sapanon carang sapakan. Langkung saur bahé carék hapunten anu kasuhun.
Wassalamu’alaikum wr. wb.
(http://tatapakan.wordpress.com/2009/10/08/271/#more-271)


text:
Jenson Button
Jenson Button
Jenson Alexander Lyons Button (alias Jenson Button, biasa disebat Jense, JB, atanapi Janson, babar 19 Januari 1980 di Frome, Sommerset, Inggris[1]) mangrupakeun saurang tukang balap Formula 1 asal Inggris anu ayeuna ngagabung sareng tim Brawn GP.
Daptar eusi
Profil[édit | édit sumber]
Button mangrupakeun putra bungsu ti opat sadulur pasangan John Button sareng Simone Lyons. Lanceuk-lanceukna sadayana istri, nyaeta Tania Katrina (babar taun 1967), Samantha Chantal (babar taun 1970), jeung Natasha Michelle (babar taun 1970). Kulawarga ieu teras pipirakan, nu ahirna Jenson ngiring ka bapana.
Karir junior[édit | édit sumber]
Gokart[édit | édit sumber]
Jenson teras ngamimitian babalapan di yuswa 5 taun, pas bapana masihan dirina motor alit. Teras di yuswa 8 taun, Button dipasihan gokart ku bapana pas poean Natal. Ti dinya Button teras nyitak prestasi dina sababaraha ajang babalapan gokart, diantarana British Cadet[2], British Open jeung seri British Junior TKM Kart. Jenson bertahan di gokart dugi taun 1998.
Formula junior[édit | édit sumber]
Taun 1998 Button nyobian babalapan di kelas Formula. Dirina teras ngabalap di ajang British Formula Ford jeung Formula Ford Eropa, dimana di ajang British Formula Ford dirina janten jawara umum. Pas ahir taun, Button meunang kasempatan ngajajal mobil McLaren F1 sabab dirina meunang panghargaan McLaren Autosport BRDC Young Driver Award.
Formula 3[édit | édit sumber]
Taun 1999 Jenson Button ngalih ka Formula 3 Inggris, ngagabung sareng tim tim Promatecme. Dirina lajeng finish di P2 klasemen ahir di tukangeun Luciano Burti. Kahebatan Button dina ajang F3 teras dilirik ku Frank Williams. Sateuacanna, Button kantos ngetes mobil Prost GP di Barcelona dina sasih November.
Formula 1[édit | édit sumber]
Williams F1[édit | édit sumber]
Kahebatan Button pas ngetes mobil Prost GP ahirna kadangu ku Sir Frank Williams. Kaping 15 Desember 1999, Frank nelepon Button, ngajakan anjeuna tes sareng Bruno Junqueira.[3] Dina tes, panampilan Button cukup alus, tepikeun ka ahirna kapilih janten pembalap kadua Williams ngadampingan Ralf Schumacher.
Balapan Button pertama di F1 dimimiti di Australia 2000. Sapanjang musim dirina tampil impresif, sanajan teu pati konsisten siga batur satimna. Dina ahir musim, Button finish ka dalapan di klasemen ahir kalayan 12 poin. Button oge ngaraih gelar Rookie of the Year ti Majalah F1 Racing di ahir taun.[4]
Benetton/Renault[édit | édit sumber]
Taun 2001 Button ngalih ka tim Benetton ngadampingan Giancarlo Fisichella. Sayangna mobil Benetton taun 2001 rada awon. Sapanjang musim Button ngan mampu ngaraih 2 poin hasil finish ka lima di GP Jerman. Samentara Fisichella tiasa ngaraih podium katilu di GP Belgia.
Taun 2002 Giancarlo Fisichella digentos ku Jarno Trulli. Tapi penampilan Button di 2002 tiasa ngaleuwihan Trulli nu harita janten anak emas Flavio Briatore. Di GP Malaysia Jenson malah ampir meunang podium, hanjakal suspensi pengker mobilna macet, tur di lap pamungkas dirina kudu rela diudag ku sang jawara dunya, Michael Schumacher. Tepi ka ahir musim, Button mampuh meunang 15 poin tur bertengger di P7 klasemen ahir.
B.A.R/Honda[édit | édit sumber]
Saacan musim 2002 berahir, tim Williams nu masih keneh gaduh kontrak ka Jenson Button sacara ngadadak ngumumkeun yen Juan Pablo Montoya jeung Ralf Schumacher bakal tetep aya di tim jang taun 2003. Sedengkeun di Renault, Flavio ngumumkeun yen Fernando Alonso bakal lebet ka tim ngagentos Button anu kontrakna seep.[5] Ku margi hal eta, Button teras ngumumkeun yen anjeunna bakal ngalih ka tim British American Racing (B.A.R).
Di B.A.R taun 2003, Button papasangan sareng tilas jawara dunya 1997, Jacques Villeneuve. Jenson teras ngengingkeun kasempetan mingpin balapan keur munggaranana di GP AS 2003. Di GP Jepang, Villeneuve ngadadak mundur sarta posisina dialihkeun ka Takuma Sato. Formasi B.A.R keur musim 2004 ahirna dipastikeun saatos GP Jepang. Button bakal papasangan sareng Takuma Sato.
Taun 2004 mangrupakeun taun kaemasan kanggo B.A.R jeung Jenson Button. Button mampuh ngengingkeun pole munggarana di GP San Marino.[6] Sateuacanna, Button ngaraih podium pertamana di GP Malaysia. Sapanjang musim Button tampil konsisten. Di ahir musim, Button finish ka tilu di klasemen ahir kalayan 85 poin.
Taun 2005 penampilan Button nurun disababkeun mobil Honda[7] anu teu kompetitif. Button ngan bertengger di P9 kalayan 37 poin. Di ahir musim, Takuma Sato ngalih ka tim anyar Super Aguri, tur posisina dipasrahkeun ka tilas pembalap Ferrari, Rubens Barrichello.
Taun 2006 Button tampil awon di satengah balapan awal. Dirina tiasa ngaraih pole position di GP Australia, tapi pas balapan tinggal 300 meter deui sateuacan garis finish, dirina kedah rela tersingkir akibat mesin Hondana meledug. Padahal waktos eta teh, Button nuju aya di P3. Kaberuntunganna robih di GP Hungaria, sanajan kudu start di P14, Button ngabelesat tur mampuh nyiap Fernando Alonso anu keur pit stop. Alonso teras tersingkir akibat banna macet. Nu ahirna Button tiasa ngaraih kameunangan munggarana di ajang F1 saatosna ngantosan salami 113 balapan.[8][9]
Taun 2007 Honda tampil awon pisan. Salami sapanjang taun, Button ngan mampu ngengingkeun 14 poin. Sedengkeun batur satimna, Rubens Barrichello, malah teu tiasa ngaraih poin hiji-hiji acan. Taun 2008 Button masih satia di tim Honda.[10] Mun dirina eleh ku prestasi Barrichello anu tiasa ngaraih podium di GP Inggris. Di ahir taun sacara ngadadak Honda ngumumkeun yen tim Honda F1 bakal mundur ti F1.[11] Button teras kantos terombang-ambing masa depanna di F1, sateuacan Ross Brawn ngumumkeun yen rek ngambil alih aset tim Honda kaping 6 Maret 2009.[12]
Brawn GP[édit | édit sumber]
Button ahirna meunang kapastian yen anjeunna bakal angger balapan di F1 taun 2009 sareng tim Brawn GP anu nganggo mesin Mercedes. Panampilan Button di taun 2009 cukup impresif, boh dina kasempetan testing, atawa dina balapan kalayan hasil meunang di GP Australia[13][14], Malaysia[15][16], jeung Bahrain. Target Button di taun 2009 anu asalna ngan finish poin wungkul ahirna robih janten target ngahontal jawara dunya, sanggeus prestasina di awal musim anu sae.
McLaren[édit | édit sumber]
Mulai taun 2010 Button ngagabung jeung tim McLaren-Mercedes,ieu akibat pamentana ka tim Brawn GP (nu ayeuna robah jadi Mercedes GP) supaya gajihna ditaekeun teu ditedunan. Anjeunna akhirna milih gabung jeng McLaren make kontrak nu durasina taunan. Di McLaren, Button salaku jawara dunya 2009 bakal jadi partner Lewis Hamilton, jawara dunya 2008.
Statistik[édit | édit sumber]
Biodata[édit | édit sumber]
Nami lengkep: Jenson Alexanders Lyon Button
Tempat tanggal lahir: Frome, Somerset, 19 Januari 1980
Status: Single
Jangkung: 183 cm
Beurat: 68 kg
Debut F1: 2000 (Australia)
Meunang pertama: Hungaria 2006
Ringkesan karir[édit | édit sumber]
Referensi[édit | édit sumber]
- ↑ "Formula One winner reflects Somerset’s engineering & racing skills", Into Somerset, 2009-03-31. Disalin 2009-04-18.
- ↑ Majalah F1 Racing Desember 2000 – Williams F1: Hasrat Untuk Menang – kaca 96-101
- ↑ Majalah F1 Racing Desember 2000 – F1 Racing MOTY Awards: Rookie of the Year – halaman 56-57
- ↑ Eason, Kevin, "Alonso making life cheap and cheerful for his paymaster", The Times, News International, 2005-09-09. Disalin 2006-11-01.
- ↑ Majalah F1 Racing Juni 2004 – Naik Daun – kaca 36-42
- ↑ BBC reporting on Honda taking complete ownership of BAR 10 January, 2005
- ↑ FIA lap chart for 2006 Grand Prix of Hungary www.fia.com Retrieved 20 August 2006
- ↑ Majalah F1 Racing September 2006 – Laporan GP Hungaria: Akhirnya Jenson Berjaya… – halaman 100-103
- ↑ "Honda keep Button & Barrichello", news.bbc.co.uk, 2007-07-19. Disalin 2007-07-20.
- ↑ "Global crisis ends Honda F1 dream", BBC Sport.
- ↑ "Honda team to return as Brawn GP", BBC Sport.
- ↑ Brilliant Button wins on Brawn debut.2009-03-29.eurosport.co.uk
- ↑ Majalah F1 Racing April 2009 – Laporan GP Australia: Button (dan Brawn GP) Tampil Mengejutkan – halaman 90-92
- ↑ Malaysian GP - Button takes rain-shortened victory, Yahoo! Sport, retrieved 2009-04-06
- ↑ Majalah F1 Racing April 2009 – Laporan GP Malaysia: Button Makin Tidak Bisa Dibendung – kaca 94-96